AN COIMISIÚN EORPACH An Bhruiséil,21.12.2016 COM(2016) 883 final 2016/0409(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le Córas Faisnéise Schengen (SIS) a bhunú, a oibriú agus a úsáid i réimse an chomhair póilíneachta agus an chomhair bhreithiúnaigh in ábhair choiriúla, lena leasaítear Rialachán (AE) Uimh. 515/2014 agus lena n

x001e

aisghairtear Rialachán (AE) Uimh. 1986/2006, Cinneadh 2007/533/JHA ón gComhairle agus Cinneadh 2010/261/AE ón gCoimisiún



MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra Le dhá bhliain anuas, tá an tAontas Eorpach ag obair ar aghaidh a thabhairt, go comhuaineach, ar na dúshláin ar leithligh a ghabhann le bainistiú imirce, le bainistiú comhtháite teorann theorainneacha seachtracha an Aontais agus leis an gcomhrac i gcoinne na sceimhlitheoireachta agus na coireachta trasteorann. Tá malartú éifeachtach faisnéise i measc na mBallstát, agus idir na Ballstáit agus na gníomhaireachtaí ábhartha de chuid an Aontais, riachtanach chun freagairt dhaingean a sholáthar i ndáil leis na dúshláin sin agus chun fíor-Aontas Slándála éifeachtach a chur ar bun. Is é Córas Faisnéise Schengen (SIS) an uirlis is rathúla atá ann ar mhaithe le comhar éifeachtach idir na húdaráis inimirce, phóilíneachta, chustaim agus bhreithiúnacha san Aontas agus i dtíortha a mbaineann Schengen leo. Is gá rochtain a bheith ag údaráis inniúla sna Ballstáit, amhail póilíní, gardaí teorann agus oifigigh chustaim, ar fhaisnéis ardcháilíochta faoi na daoine nó faoi na hábhair atá á seiceáil acu, agus treoracha soiléire acu faoi cad is gá a dhéanamh i ngach cás ar leith. Tá an córas faisnéise ardscála seo i gcroílár chomhar Schengen agus tá ról ríthábhachtach aige maidir le saorghluaiseacht daoine laistigh de limistéar Schengen a éascú. Cuireann sé ar chumas na núdarás inniúil sonraí fúthu seo a leanas a iontráil agus a cheadú: daoine a bhfuiltear sa tóir orthu, daoine a bhféadfadh sé a bheith amhlaidh ina leith nach bhfuil an ceart acu teacht isteach san Aontas, nó fanacht ann, daoine ar iarraidh – go háirithe leanaí – agus aon ábhair a bhféadfadh sé a bheith amhlaidh ina leith gur goideadh iad, gur mídhílsíodh iad nó gur cailleadh iad. Ní hamháin go bhfuil faisnéis in SIS faoi dhuine áirithe nó faoi ábhar áirithe ach, freisin, tá treoracha soiléire ann do na húdaráis inniúla faoi cad atá le déanamh leis an duine nó leis an ábhar sin nuair a aimsítear é. In 2016, rinne an Coimisiún meastóireacht chuimsitheach ar SIS, is é sin, trí bliana tar éis theacht i ngníomh a dhara glúin. Thaispeáin an mheastóireacht sin gur chinnte gur éirigh le SIS ó thaobh cúrsaí oibríochta de. In 2015, rinne na húdaráis náisiúnta inniúla seiceáil ar dhaoine agus ar ábhair in aghaidh sonraí a bhí á sealbhú in SIS ar bheagnach 2.9 billiún ócáid agus mhalartaigh siad os cionn 1.8 milliún mír faisnéise forlíontaí. Dá ainneoin sin, mar a fógraíodh i gClár Oibre an Choimisiúin 2017, ba cheart gurb é a leanfaidh as an taithí dearfach sin ná éifeachtúlacht agus éifeachtacht an chórais a neartú tuilleadh. Chuige sin, tá an chéad sraith trí thogra á tíolacadh ag an gCoimisiún chun úsáid SIS a fheabhsú agus a leathnú mar thoradh ar an meastóireacht agus, ag an am céanna, tá sé ag leanúint dá chuid oibre maidir lena chur faoi deara go mbeidh córais forghníomhaithe dlí agus bainistithe teorainneacha atá ann faoi láthair agus a bheidh ann amach anseo níos idir-inoibrithí i gcomhréir le hobair leanúnach an Ghrúpa Ardleibhéil Saineolaithe ar Chórais Fhaisnéise agus ar Idir-Inoibritheacht. Clúdaíonn na tograí sin úsáid an chórais (a) le haghaidh bainistiú teorainneacha, (b) le haghaidh comhar póilíneachta agus comhar breithiúnach in ábhair choiriúla, agus (c) le haghaidh náisiúnaigh tríú tír atá ag fanacht go neamhdhlíthiúil a chur ar ais. Is iad an dá chéad togra, le chéile, is bunúis dlí le bunú, oibriú agus úsáid SIS. Léis an togra maidir le húsáid SIS le haghaidh náisiúnaigh tríú tír atá ag fanacht go neamhdhlíthiúil a chur ar ais forlíontar an togra maidir le bainistiú teorainneacha agus comhlánaítear na forálacha atá sa togra sin. Déantar catagóir nua foláirimh leis agus rannchuidíonn sé le cur chun feidhme Threoir 2008/115/CE agus le faireachán a dhéanamh air. De bharr na geoiméadrachta athraithí ó thaobh rannpháirtíocht na mBallstát i mbeartais AE i réimse na saoirse, na slándála agus an cheartais, is gá trí ionstraim dhlíthiúla ar leithligh a ghlacadh ar ionstraimí iad, dá ainneoin sin, a oibreoidh le chéile gan chur isteach chun oibriú cuimsitheach agus úsáid chuimsitheach an chórais a chumasú. I gcomhthráth leis sin, d'fhonn feabhas a chur ar bhainistiú faisnéise ar leibhéal AE, chuir an Coimisiún tús le próiseas machnaimh maidir le "Córais Faisnéise Níos Láidre agus Níos Cliste do Theorainneacha agus don tSlándáil" i mí Aibreáin 2016. Is é atá sa chuspóir uileghabhálach ná a áirithiú go bhfuil an fhaisnéis riachtanach ó na córais éagsúla faisnéise atá ar fáil acu ag na húdaráis inniúla ar bhonn córasach. Chun an cuspóir sin a bhaint amach, tá athbhreithniú á dhéanamh ag an gCoimisiún ar an ailtireacht faisnéise atá ann cheana chun bearnaí agus laigí ó thaobh faisnéise de a shainaithint, is é sin, bearnaí agus laigí a éiríonn as easnaimh i bhfeidhmiúlachtaí na gcóras atá ann cheana agus, chomh maith leis sin, a éiríonn as ilroinnt in ailtireacht fhoriomlán AE i réimse an bhainistithe sonraí. Rinne an Coimisiún Grúpa Ardleibhéil Saineolaithe ar Chórais Faisnéise agus ar Idir-Inoibritheacht a chur ar bun chun tacú leis an obair sin agus baineadh úsáid as eolas i dtorthaí oibre tosaigh an ghrúpa sin le haghaidh na chéad sraithe tograí i dtaca le saincheisteanna a bhaineann le cáilíocht sonraí. In aitheasc an Uachtaráin Juncker faoi Staid an Aontais i Meán Fómhair 2016, rinneadh tagairt freisin don tábhacht a bhaineann le sárú na neasnamh reatha i mbainistiú faisnéise agus le feabhas a chur ar an idir-inoibritheacht agus ar an idirnasc idir córais faisnéise atá ann cheana. Mar thoradh ar thorthaí oibre an Ghrúpa Ardleibhéil Saineolaithe ar Chórais Faisnéise agus ar Idir-Inoibritheacht, ar torthaí iad a thíolacfar sa chéad leath den bhliain 2017, déanfaidh an Coimisiún dara sraith tograí chun tuilleadh feabhais a chur ar idir-inoibritheacht SIS le córais eile TF a bhreithniú i lár na bliana 2017. Tá an tathbhreithniú ar Rialachán (AE) Uimh. 1077/2011 maidir leis an nGníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais (eu-LISA) ina ghné chomh tábhachtach céanna den obair seo agus is dóigh go mbeidh sé ina ábhar do thograí ar leithligh ón gCoimisiún in 2017 freisin. Tá infheistíocht i malartú faisnéise agus i mbainistiú faisnéise de chineál mear, éifeachtach agus cáilíochtúil agus áirithiú go bhfuil bunachair shonraí agus córais faisnéise AE idir-inoibritheach tábhachtach ó thaobh aghaidh a thabhairt ar dhúshláin reatha slándála de. Tá an togra seo ina chuid de chéad sraith tograí chun feabhas a chur ar fheidhmiú SIS agus ar oibriú agus úsáid SIS i réimse an chomhair póilíneachta agus an chomhair bhreithiúnaigh in ábhair choiriúla. Cuirtear an méid seo a leanas chun feidhme leis: (1)fógra an Choimisiúin i leith feabhas a chur ar bhreisluach SIS chun críocha fhorghníomhú an dlí d'fhonn freagairt ar bhagairtí nua; (2)comhdhlúthú thorthaí na hoibre ar chur chun feidhme SIS atá déanta le trí bliana anuas agus ar cuid di leasuithe teicniúla ar an SIS Láir chun cuid de na catagóirí foláirimh atá ann cheana a leathnú agus chun feidhmiúlachtaí nua a sholáthar; (3)moltaí maidir le hathruithe teicniúla agus athruithe nós imeachta a thagann as meastóireacht chuimsitheach ar SIS; (4)iarrataí ó úsáideoirí deiridh SIS ar fheabhsuithe teicniúla; agus (5)torthaí eatramhacha obair an Ghrúpa Ardleibhéil Saineolaithe ar Chórais Faisnéise agus ar Idir-Inoibritheacht maidir le cáilíocht sonraí. Ós rud é go bhfuil an togra seo nasctha go dlúth le togra an Choimisiúin le haghaidh Rialachán maidir le bunú, oibriú agus úsáid SIS i réimse na seiceálacha teorann, tá roinnt forálacha ann is coiteann don dá théacs. Ina measc sin áirítear bearta a chlúdaíonn úsáid SIS ó cheann go ceann, lena náirítear ní hamháin oibriú na lárchóras agus na gcóras náisiúnta ach, freisin, riachtanais úsáideoirí deiridh; bearta neartaithe maidir le leanúnachas gnó; bearta lena dtugtar aghaidh ar cháilíocht sonraí, ar chosaint sonraí agus ar shlándáil sonraí, agus forálacha a bhaineann le socruithe faireacháin, meastóireachta agus tuairiscithe. Déantar úsáid faisnéise bithmhéadraí a leathnú leis an dá thogra freisin. Tá creat dlíthiúil reatha an dara glúin de SIS – a bhaineann lena úsáid chun críocha comhar póilíneachta agus comhar breithiúnach in ábhar choiriúla – bunaithe ar ionstraim de chuid an iar-thríú colún: Cinneadh 2007/533/JHA agus, chomh maith leis sin, ar ionstraim de chuid an iar-chéad cholúin: Rialachán (CE) Uimh. 1986/2006. Leis an togra seo, comhdhlúthaítear ábhar na nionstraimí atá ann cheana féin agus, ag an am céanna, cuirtear forálacha nua isteach ionas go ndéanfar an méid seo a leanas: comhchuibhiú níos fearr a dhéanamh ar nósanna imeachta náisiúnta maidir le húsáid SIS, go háirithe maidir le cionta a bhaineann le sceimhlitheoireacht agus, chomh maith leis sin, le leanaí atá i mbaol a bhfuadaithe ag tuismitheoir;

raon feidhme SIS a leathnú trí eilimintí nua aitheantóra bhithmhéadraigh a thabhairt isteach de bhreis ar fholáirimh atá ann cheana; athruithe teicniúla a thabhairt isteach chun feabhas a chur ar shlándáil agus chun cabhrú le laghdú an ualaigh riaracháin trí fhoráil a dhéanamh maidir le cóipeanna náisiúnta éigeantacha agus caighdeáin theicniúla choiteanna i ndáil le cur chun feidhme; aghaidh a thabhairt ar úsáid iomlán SIS ó cheann go ceann, rud a chlúdaíonn ní hamháin na lárchórais agus na córais náisiúnta ach freisin a áirithíonn go bhfaigheann úsáideoirí deiridh na sonraí go léir is gá chun a gcúraimí a chomhlíonadh agus go gcomhlíonann siad na rialacha slándála go léir nuair a phróiseálann siad sonraí SIS. •Comhsheasmhacht le beartais eile de chuid an Aontais agus, chomh maith leis sin, le hionstraimí dlíthiúla atá ann cheana agus a bheidh ann amach anseo Tá an togra seo nasctha go dlúth le beartais eile de chuid an Aontais agus comhlánaíonn sé iad, eadhon: (1)Slándáil inmheánach mar a thugtar suntas di sa Chlár Oibre Eorpach maidir leis an tSlándáil agus in obair an Choimisiúin i dtreo fíor-Aontas Slándála éifeachtach, chun cionta sceimhlitheoireachta agus coireanna tromchúiseacha eile a chosc, a bhrath, a imscrúdú agus a ionchúiseamh trína chur ar chumas údarás forghníomhaithe dlí próiseáil a dhéanamh ar shonraí pearsanta daoine a bhfuil droch-amhras ann ina leith go bhfuil siad ag gabháil do ghníomhartha sceimhlitheoireachta nó do choireanna tromchúiseacha. (2)Cosaint sonraí a mhéid a áirithíonn an togra seo cosaint na gceart bunúsach atá ag daoine aonair a ndéantar a sonraí pearsanta a phróiseáil in SIS. Ina theannta sin, tá an togra seo nasctha go dlúth le reachtaíocht de chuid an Aontais atá ann cheana agus comhlánaíonn sé an reachtaíocht sin, eadhon: (3)An Garda Teorann agus Cósta Eorpach maidir lena rochtain ar SIS chun críocha Chóras an Aontais Eorpaigh um Fhaisnéis agus Údarú Taistil (ETIAS) agus chun comhéadan teicniúil i gcomhair rochtain ar SIS a sholáthar d'Fhoirne Eorpacha de chuid an Gharda Teorann agus Cósta, d'fhoirne na mball foirne a bhfuil baint acu le cúraimí a bhaineann le filleadh agus do bhaill na foirne tacaíochta don bhainistiú imirce le go mbeidh ceart acu, de réir a sainordaithe, rochtain a fháil ar shonraí atá iontráilte in SIS agus chun cuardach a dhéanamh sna sonraí sin. (4)Europol a mhéid a dheonaíonn an togra seo cearta breise do Europol chun rochtain a fháil ar shonraí atá iontráilte in SIS, agus cuardach a dhéanamh iontu, de réir a shainordaithe. (5)Prüm a mhéid a chomhlánaíonn na forbairtí sa togra seo chun sainaithint daoine aonair ar bhonn méarlorg (chomh maith le híomhánna d'aghaidh agus próifílí DNA) a chumasú, a mhéid a chomhlíonann siad forálacha Prüm atá ann cheana maidir le rochtain ar líne fhrithpháirteach trasteorann ar bhunachair shonraí DNA ainmnithe náisiúnta agus ar chórais uathoibrithe aitheanta méarlorg. Ina theannta sin, tá an togra seo nasctha go dlúth le reachtaíocht de chuid an Aontais a bheidh ann amach anseo agus comhlánaíonn sé an reachtaíocht sin, eadhon: (6)Bainistiú na dteorainneacha seachtracha. Comhlánaíonn an togra an prionsabal nua beartaithe i gCód Teorainneacha Schengen, is é sin, seiceálacha córasacha ar gach taistealaí, lena náirítear saoránaigh an Aontais Eorpaigh, sna bunachair shonraí ábhartha, ar theacht isteach i limistéar Schengen agus ar dhul amach as, de réir mar a bunaíodh mar fhreagairt ar fheiniméan na dtrodaithe eachtracha sceimhlitheoireachta. (7)Córas Dul Isteach/Imeachta. Leis an togra, féachtar le léiriú a dhéanamh ar úsáid méarlorg agus íomhá d'aghaidh le chéile mar aitheantóirí bithmhéadracha ar mhaithe le hoibriú an Chórais Dul Isteach/Imeachta (EES). (8)ETIAS. Cuireann an togra san áireamh ETIAS atá beartaithe agus trína ndéantar foráil maidir le measúnú dian slándála, lena náirítear seiceáil in SIS, ar náisiúnaigh tríú tír a bheartaíonn taisteal a dhéanamh san Aontas Eorpach. 2.BUNÚS DLÍ, COIMHDEACHT AGUS COMHRÉIREACHT •Bunús dlí Baineann an togra seo úsáid as Airteagail 82(1)(d), 85(1), 87(2)(a) agus 88(2)(a) den Chonradh ar Fheidhmiú an Aontais Eorpaigh mar bhunúis dlí d'fhorálacha a bhaineann le comhar póilíneachta agus comhar breithiúnach in ábhair choiriúla. •Geoiméadracht athraitheach Cuireann an togra seo le forálacha acquis Schengen a bhaineann le comhar póilíneachta agus le comhar breithiúnach in ábhair choiriúla. Dá bhrí sin, ní mór na hiarmhairtí seo a leanas a chur san áireamh i ndáil leis na prótacail agus leis na comhaontuithe éagsúla le tíortha comhlachais:

An Danmhairg: I gcomhréir le hAirteagal 4 de Phrótacal 22 maidir le seasamh na Danmhairge atá i gceangal leis na conarthaí, cinnfidh an Danmhairg, laistigh de thréimhse sé mhí tar éis don Chomhairle cinneadh a dhéanamh ar an Rialachán seo, an gcuirfidh sí an togra seo, a chuireann le acquis Schengen, chun feidhme ina dlí náisiúnta. An Ríocht Aontaithe: I gcomhréir le hAirteagal 5 den Phrótacal maidir le acquis Schengen arna lánpháirtiú i gcreat an Aontais Eorpaigh, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh agus i gcomhréir le hAirteagal 8(2) de Chinneadh 2000/365/CE ón gComhairle an 29 Bealtaine 2000, maidir leis an iarraidh ó Ríocht Aontaithe na Breataine Móire agus Thuaisceart Éireann páirt a ghlacadh i roinnt forálacha de acquis Schengen, tá an Ríocht Aontaithe faoi cheangal ag an Rialachán seo. Éire: I gcomhréir le hAirteagal 5 den Phrótacal maidir le acquis Schengen arna lánpháirtiú i gcreat an Aontais Eorpaigh, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh agus i gcomhréir le hAirteagal 6(2) de Chinneadh 2002/192/CE ón gComhairle an 28 Feabhra 2002, maidir leis an iarraidh ó Éirinn páirt a ghlacadh i roinnt forálacha de acquis Schengen, tá Éire faoi cheangal ag an Rialachán seo. An Bhulgáir agus an Rómáin: Is é atá sa Rialachán seo gníomh atá ag cur le acquis Schengen nó atá gaolmhar leis ar dhóigh eile, de réir bhrí Airteagal 4(2) d'Ionstraim Aontachais 2005. Tá an Rialachán seo le léamh in éineacht le Cinneadh 2010/365/AE ón gComhairle an 29 Meitheamh 2010 lena ndearnadh, faoi réir roinnt srianta, feidhm a thabhairt d'fhorálacha de chuid acquis Schengen a bhaineann le Córas Faisnéise Schengen sa Bhulgáir agus sa Rómáin. An Chipir agus an Chróit: Is é atá sa Rialachán seo gníomh atá ag cur le acquis Schengen nó atá gaolmhar leis ar dhóigh eile, de réir bhrí Airteagal 3(2) d'Ionstraim Aontachais 2003 agus Airteagal 4(2) d'Ionstraim Aontachais 2011 faoi seach. Tíortha comhlachaithe: Ar bhonn na gcomhaontaithe faoi seach lena ndéantar na tíortha sin a chomhlachú le cur chun feidhme, le cur i bhfeidhm agus le forbairt acquis Schengen, tá an Íoslainn, an Iorua, an Eilvéis agus Lichtinstéin faoi cheangal ag an Rialachán atá beartaithe. •Coimhdeacht Leis an togra seo forbrófar SIS atá ann cheana agus atá i bhfeidhm ó bhí 1995 ann agus cuirfear leis. Rinneadh ionstraimí an Aontais a chur in ionad an chreata bunaidh idir-rialtasaigh ar an 9 Aibreán 2013 (Rialachán (CE) Uimh. 1987/2006 agus Cinneadh 2007/533/JHA ón gComhairle). Rinneadh anailís choimhdeachta iomlán ar ócáidí roimhe seo; tá sé mar aidhm ag an tionscnamh seo na forálacha atá ann cheana a scagadh a thuilleadh, aghaidh a thabhairt ar bhearnaí sainaitheanta agus feabhas a chur ar nósanna imeachta oibríochtúla. Ní féidir an leibhéal suntasach malartaithe faisnéise idir na Ballstáit trí SIS a bhaint amach trí réitigh dhíláraithe. De bharr scála, éifeachtaí agus thionchair an ghnímh, is fearr is féidir an togra seo a bhaint amach ar leibhéal an Aontais. Cuimsíonn cuspóirí an togra seo, inter alia, feabhsuithe teicniúla chun feabhas a chur ar éifeachtúlacht SIS agus, chomh maith leis sin, iarrachtaí chun comhchuibhiú a dhéanamh ar úsáid an chórais sna Ballstáit rannpháirteacha go léir. De bharr chineál trasnáisiúnta na naidhmeanna sin agus na ndúshlán ó thaobh malartú éifeachtach faisnéise a áirithiú chun cur i gcoinne bagairtí atá níos ilghnéithí ná riamh, is maith atá an tAontas Eorpach in ann réitigh a mholadh i leith na saincheisteanna seo, ar réitigh iad nach féidir leis na Ballstáit leo féin a bhaint amach go leordhóthanach. Mura dtugtar aghaidh ar na sriantachtaí atá ann i láthair na huaire maidir le SIS, tá baol ann go gcaillfear deiseanna iomadúla i gcomhair éifeachtúlacht uasmhéadaithe agus breisluach an Aontais agus go mbeidh laigí ann a chuirfidh bac ar obair na núdarás inniúil. Mar shampla, ós rud é nach bhfuil rialacha comhchuibhithe ann faoi scriosadh foláireamh iomarcach sa chóras d'fhéadfadh sin bac a chur ar shaorghluaiseacht daoine mar phrionsabal bunúsach de chuid an Aontais. •Comhréireacht Luaitear in Airteagal 5 den Chonradh ar an Aontas Eorpach nach rachaidh beart de chuid an Aontais thar a bhfuil riachtanach chun na cuspóirí a leagtar amach sa Chonradh a bhaint amach. Maidir le foirm na gníomhaíochta ar leibhéal an Aontais, ba ghá foirm a roghnú chuici a d'fhágfadh go bhféadfaí cuspóirí an togra a bhaint amach agus a chur chun feidhme ar shlí chomh héifeachtach agus is féidir. Is ionann an tionscnamh atá beartaithe agus athbhreithniú ar SIS i ndáil le comhar póilíneachta agus comhar breithiúnach in ábhair choiriúla. Is é atá taobh thiar den togra prionsabail na príobháideachta trí dhearadh. I dtéarmaí an chirt i leith sonraí pearsanta a chosaint, tá an togra seo comhréireach ós rud é go ndéantar foráil leis maidir le rialacha sonracha i ndáil le scriosadh foláireamh agus nach néilítear leis sonraí a bhailiú agus a stóráil ar feadh tréimhse is faide ná mar atá fíor-riachtanach chun ligean don chóras feidhmiú agus a chuspóirí a bhaint amach. Bunaithe ar bhreithniú a rinneadh ar na riachtanais oibríochtúla, laghdaíonn an togra an tréimhse choinneála i gcás foláireamh i leith ábhar agus cuirtear iad i gcomhréir le foláirimh a bhaineann le daoine (ós rud é, ina lán cásanna, go mbaineann siad le sonraí pearsanta, amhail doiciméid aitheantais phearsanta nó uimhirphlátaí). Léiríonn taithí phóilíneachta gur féidir maoin ghoidte a aisghabháil laistigh de thréimhse ama measartha gairid, rud a fhágann go bhfuil dáta éaga 10 mbliana rófhada i gcás foláireamh maidir le hábhair. Ní áirítear sna foláirimh SIS ach na sonraí is gá chun duine nó ábhar a shainaithint agus a aimsiú agus chun gníomhaíocht oibríochtúil iomchuí a chumasú. Déantar na sonraí breise eile go léir a sholáthar trí Bhiúrónna SIRENE, rud a chumasaíonn malartú faisnéise forlíontaí. Sa bhreis air sin, déantar foráil leis an togra maidir le cur chun feidhme na gcoimircí agus na sásraí go léir is gá chun cearta bunúsacha na nábhar sonraí a chosaint go héifeachtach, go háirithe sonraí faoina saol príobháideach agus sonraí pearsanta a chosaint. Tá forálacha ann freisin atá ceaptha go sonrach chun slándáil sonraí pearsanta daoine aonair a choinnítear in SIS a neartú. Ní bheidh gá le haon phróisis ná le haon chomhchuibhiú eile ar leibhéal an Aontais chun go noibreoidh an córas. Tá an beart atá beartaithe comhréireach sa mhéid agus nach dtéann sé thar a bhfuil riachtanach maidir le gníomhaíocht ar leibhéal an Aontais chun na cuspóirí sainithe a bhaint amach. •An rogha ionstraime Déanfar an tathbhreithniú atá beartaithe i bhfoirm Rialacháin agus glacfaidh sé ionad Chinneadh 2007/533/JHA ón gComhairle agus, ag an am céanna, coimeádfaidh sé cuid mhór d'ábhar an Chinnidh sin. Rinneadh Cinneadh 2007/533/JHA a ghlacadh mar ionstraim ar a dtugtar 'ionstraim tríú colún' faoin iar-Chonradh ar an Aontas Eorpach. Rinne an Chomhairle ionstraimí 'tríú colún' den sórt sin a ghlacadh gan Parlaimint na hEorpa a bheith ann mar chomhreachtóir. Tá an bunús dlí don togra seo le fáil sa Chonradh ar Fheidhmiú an Aontais Eorpaigh (CFAE) ón tráth ar scoir struchtúr na gcolún de bheith ar marthain nuair a tháinig Conradh Liospóin i bhfeidhm ar an 1 Nollaig 2009. Éilíonn an bunús dlí go núsáidfear an gnáthnós imeachta reachtach. Ní mór Rialachán (ó Pharlaimint na hEorpa agus ón gComhairle) a roghnú mar go bhfuil na forálacha le bheith ina gceangal agus infheidhme go díreach i ngach Ballstát.

Feabhsóidh agus treiseoidh an togra seo an córas láraithe atá ann cheana féin, córas lena gcomhoibríonn na Ballstáit le chéile; chuige sin, teastóidh ailtireacht chomhchoiteann agus rialacha comhchoiteanna oibriúcháin. Thairis sin, leagtar rialacha éigeantacha síos leis maidir le rochtain ar an gcóras, lena náirítear chun críche fhorghníomhú an dlí, ar rialacha iad atá aonfhoirmeach do na Ballstáit go léir agus, chomh maith leis sin, don Ghníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais (eu-LISA). Ón 9 Bealtaine 2013 i leith, tá eu-LISA freagrach as bainistiú oibríochtúil a dhéanamh ar SIS Láir, rud a chuimsíonn na cúraimí go léir is gá chun oibriú iomlán SIS Láir a áirithiú 24 huaire sa lá agus 7 lá na seachtaine. Leis an togra seo, cuirtear le freagrachtaí eu-LISA i ndáil le SIS. Thairis sin, déantar foráil leis an togra maidir le rialacha atá infheidhme go díreach agus lena gcumasaítear d'ábhair shonraí rochtain a fháil ar a gcuid sonraí féin agus ar leigheasanna gan aon ghá le tuilleadh beart cur chun feidhme ina leith seo. Dá dhroim sin, ní féidir ach Rialachán a roghnú mar ionstraim dhlíthiúil. 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR •Meastóireachtaí ex post/seiceálacha oiriúnachta ar an reachtaíocht atá ann cheana I gcomhréir le Rialachán (CE) Uimh. 1987/2006 agus le Cinneadh 2007/533/JHA, rinne an Coimisiún meastóireacht fhoriomlán ar SIS II Láir agus, chomh maith leis sin, ar mhalartú déthaobhach agus iltaobhach faisnéise forlíontaí idir na Ballstáit, trí bliana tar éis dó teacht i bhfeidhm. Léirigh torthaí na meastóireachta an gá atá le hathruithe a dhéanamh ar bhunús dlí SIS chun freagairt níos fearr a sholáthar i leith dúshláin nua slándála agus imirce. Áirítear leis sin, mar shampla, togra chun aghaidh a thabhairt ar pheirspictíocht ó cheann go ceann i dtaca le SIS trí rialáil a dhéanamh ar a úsáid ag na húsáideoirí deiridh agus trí chaighdeáin slándála sonraí a leagan amach a bheadh infheidhme maidir le hiarratais ó úsáideoirí deiridh, chun an córas a athneartú chun críoch frithsceimhlitheoireachta trí ghníomhaíocht nua a bheadh le déanamh a sholáthar, staid leanaí atá faoi bhagairt a bhfuadaithe ag a dtuismitheoirí a shoiléiriú agus, chomh maith leis sin, leathnú a dhéanamh ar na haitheantóirí bithmhéadracha atá ar fáil sa chóras. Léirigh torthaí na meastóireachta freisin an gá atá le leasuithe dlíthiúla chun feabhas a chur ar fheidhmiú teicniúil an chórais agus chun cuíchóiriú a dhéanamh ar phróisis náisiúnta. Cuirfidh na bearta seo feabhas ar éifeachtúlacht agus ar éifeachtacht SIS trína úsáid a éascú agus trí ualach nach bhfuil gá leis a laghdú. Tá bearta eile ceaptha chun feabhas a chur ar cháilíocht na sonraí agus ar thrédhearcacht an chórais trí thuairisc níos soiléire a thabhairt ar chúraimí sonracha tuairiscithe na mBallstát agus eu-LISA. Baineadh úsáid as torthaí na meastóireachta cuimsithí (glacadh an tuarascáil mheastóireachta agus an Doiciméad Inmheánach Oibre a ghabhann léi ar an 21 Nollaig 2016) mar bhonn do na bearta atá sa togra seo. •Comhairliúcháin leis na páirtithe leasmhara Le linn mheastóireacht an Choimisiúin ar SIS lorgaíodh aiseolas agus moltaí ar pháirtithe leasmhara ábhartha, lena náirítear toscairí do Choiste SIS-VIS faoin nós imeachta a bunaíodh in Airteagal 67 de Chinneadh 2007/533/JHA ón gComhairle. Cuimsíonn an Coiste sin ionadaithe na mBallstát maidir le cúrsaí oibríochtúla SIRENE (comhar trasteorann i ndáil le SIS) agus maidir le cúrsaí teicniúla i ndáil le forbairt agus cothabháil SIS agus fheidhmchlár gaolmhar SIRENE. Thug toscairí freagraí ar cheistneoirí mionsonraithe mar chuid den phróiseas meastóireachta. I gcás ina raibh gá le soiléiriú breise nó inar ghá tuilleadh forbartha a dhéanamh ar an ábhar, baineadh an méid sin amach trí mhalartú teachtaireachtaí ríomhphoist nó trí agallamh spriocdhírithe. Mar thoradh ar an bpróiseas atriallach seo bhíothas in ann saincheisteanna a ardú ar mhodh cuimsitheach trédhearcach. Le linn 2015 agus 2016, phléigh toscairí do Choiste SIS-VIS na saincheisteanna sin le linn cruinnithe agus ceardlanna tiomnaithe. Ina theannta sin, chuaigh an Coimisiún i gcomhairle go sonrach le húdaráis náisiúnta cosanta sonraí na mBallstát agus le comhaltaí de Ghrúpa Comhordaithe Maoirseachta SIS II i réimse na cosanta sonraí. Chomhroinn na Ballstáit a dtaithí maidir le hiarrataí ar rochtain ó ábhair shonraí agus maidir le hobair na núdarás náisiúnta cosanta sonraí trí fhreagraí a thabhairt ar shaincheistneoir. Baineadh úsáid as an eolas a fuarthas sna freagraí ar an gceistneoir sin i Meitheamh 2015 le linn an togra seo a fhorbairt. Go hinmheánach, chuir an Coimisiún Grúpa Stiúrtha Idirsheirbhíse ar bun, inar áiríodh an Ardrúnaíocht agus na hArdstiúrthóireachtaí um Imirce agus Gnóthaí Baile, um Cheartas agus Tomhaltóirí, um Acmhainní Daonna agus Slándáil, agus um Fhaisnéisíocht. Rinne an grúpa stiúrtha sin faireachán ar an bpróiseas meastóireachta agus chuir sé treoir ar fáil de réir mar ba ghá. Cuireadh san áireamh i dtorthaí na meastóireachta freisin fianaise chuntais a bailíodh le linn cuairteanna meastóireachta láithreáin ar na Ballstáit ar lena linn a rinneadh mionscrúdú i dtaobh conas a bhaintear úsáid phraiticiúil as SIS. Áirítear leis sin plé agus agallaimh le cleachtóirí, le foireann Bhiúró SIRENE agus le húdaráis náisiúnta inniúla. I bhfianaise an aiseolais sin, déantar foráil leis an togra seo maidir le bearta chun feabhas a chur ar éifeachtúlacht agus ar éifeachtacht an chórais ó thaobh cúrsaí teicniúla agus oibríochtúla de. •Bailiú agus úsáid saineolais Sa bhreis ar na comhairliúcháin le páirtithe leasmhara, lorg an Coimisiún saineolas seachtrach trí bhíthin trí cinn de staidéir agus cuireadh torthaí na staidéar sin san áireamh i bhforbairt an togra seo: Measúnú Teicniúil SIS (Kurt Salmon) Sa mheasúnú sin, sainaithníodh na príomh-shaincheisteanna maidir le feidhmiú SIS agus na riachtanais a bheidh ann amach anseo agus ar ceart aghaidh a thabhairt orthu, go príomha ábhair imní a shainaithint maidir le leanúnachas gnó a uasmhéadú agus maidir lena áirithiú gur féidir an ailtireacht fhoriomlán a oiriúnú do riachtanais mhéadaitheacha ó thaobh acmhainneachta de.

Measúnú Tionchair TFC ar Fheabhsuithe Ionchasacha ar Ailtireacht SIS II (Kurt Salmon) Sa staidéar seo, rinneadh measúnú ar an gcostas reatha a ghabhann le SIS a oibriú ar an leibhéal náisiúnta agus measúnaíodh dhá chás theicniúla ionchasacha i ndáil le feabhsú an chórais. Áirítear sa dá chás sin sraith de thograí teicniúla atá dírithe ar fheabhsuithe ar an lárchóras agus ar an ailtireacht fhoriomlán; "Measúnú Tionchair TFC ar na feabhsuithe teicniúla ar ailtireacht SIS II - Tuarascáil Chríochnaitheach", 10 Samhain 2016, (Wavestone) Sa staidéar seo, rinneadh measúnú ar na tionchair chostais ar na Ballstáit mar thoradh ar chóip náisiúnta a chur chun feidhme agus rinneadh amhlaidh trí anailís a dhéanamh ar thrí chás (córas lánláraithe, cur chun feidhme caighdeánaithe N.SIS arna fhorbairt agus arna sholáthar do na Ballstáit ag eu-LISA agus cur chun feidhme sainiúil N.SIS ina gcuimsítear caighdeáin choiteanna theicniúla). •Measúnú tionchair Ní dhearna an Coimisiún measúnú tionchair. Baineadh úsáid as na trí mheasúnú neamhspleácha atá luaite thuas (in "Bailiú agus úsáid saineolais") mar bhonn leis an mbreithniú ar na tionchair a bheadh ag athruithe ar an gcóras ó thaobh cúrsaí teicniúla de. Sa bhreis air sin, tá dhá athbhreithniú ar Lámhleabhar SIRENE curtha i gcrích ag an gCoimisiún ó bhí 2013 ann, i.e. ón tráth ar tháinig SIS II i bhfeidhm ar an 9 Aibreán 2013 agus ar tháinig Cinneadh 2007/533/JHA i bhfeidhm. Áirítear leis sin measúnú athbhreithnitheach lárthéarma as ar lean lainseáil Lámhleabhar SIRENE nua ar an 29 Eanáir 2015. Ghlac an Coimisiún Catalóg Dea-Chleachtas agus Moltaí freisin. Ar a bharr sin, déanann eu-LISA agus na Ballstáit feabhsuithe teicniúla atriallacha go rialta ar an gcóras. Meastar go bhfuil na roghanna sin ídithe anois, rud a fhágann go bhfuil gá le leasú iomlán ar an mbunús dlí. Ní féidir soiléire i réimsí amhail feidhm córas úsáideora deiridh, chomh maith le rialacha mionsonraithe faoi scriosadh foláireamh, a bhaint amach trí chur chun feidhme feabhsaithe agus forghníomhú feabhsaithe amháin. Trí shásra meastóireachta Schengen, a leagtar síos i Rialachán (AE) Uimh. 1053/2013, táthar in ann measúnú tréimhsiúil, de chineál dlí agus oibríochta, a dhéanamh ar fheidhmiú SIS sna Ballstáit. Déanann an Coimisiún agus na Ballstáit na meastóireachtaí i gcomhpháirt le chéile. Tríd an sásra sin, déanann an Coimisiún moltaí do Bhallstáit ar leithligh ar bhonn na meastóireachtaí a dhéantar mar chuid de chláir bhliantúla agus ilbhliantúla. Mar thoradh ar a gcineál ar leithligh, ní féidir na moltaí sin a chur in ionad rialacha atá ceangailteach ó thaobh an dlí agus atá infheidhme an tráth céanna maidir le gach Ballstát a úsáideann SIS. Déanann Coiste SIS-VIS saincheisteanna praiticiúla, de chineál oibríochtúil agus teicniúil, a phlé go rialta. Cé go bhfuil na cruinnithe sin ina gcuid thábhachtach den chomhar idir an Coimisiún agus na Ballstáit, ní féidir le toradh na bpléite sin (gan athruithe reachtacha a bheith ann) saincheisteanna a thagann chun cinn de bharr cleachtais éagsúla náisiúnta, mar shampla, a leigheas. Ní ghabhann tionchar suntasach eacnamaíochta ná timpeallachta leis na hathruithe atá beartaithe sa Rialachán seo. Meastar, áfach, go mbeidh tionchar suntasach dearfach sóisialta ag na hathruithe seo mar go ndéantar foráil leo maidir le slándáil mhéadaithe trí na nithe seo a leanas a chumasú: sainaithint níos fearr ar dhaoine a úsáideann aitheantas bréagach, ar choirpigh nach eol a gcéannacht fós tar éis coir thromchúiseach a dhéanamh agus ar mhionaoisigh atá ar iarraidh. Tá breithniú déanta ar thionchar na nathruithe seo ar chearta bunúsacha agus ar chosaint sonraí agus tá an tábhar sin leagtha amach ar bhealach níos mionsonraithe sa chéad roinn eile ("Cearta bunúsacha"). Rinneadh an togra a tharraingt suas trí úsáid a bhaint as an méid substaintiúil fianaise atá bailithe mar eolas le haghaidh mheastóireacht fhoriomlán an dara glúin de SIS ar lena linn a rinneadh scrúdú ar fheidhmiú an chórais agus ar réimsí ina bhféadfaí feabhsú a dhéanamh. Sa bhreis air sin, rinneadh staidéar measúnaithe tionchair costais chun a áirithiú gurbh í an ailtireacht náisiúnta a bhí roghnaithe an ailtireacht ab iomchuí agus ba chomhréirí. •Cearta bunúsacha agus cosaint sonraí Leis an togra seo forbraítear agus feabhsaítear an córas atá ann cheana, seachas ceann nua a bhunú, agus, dá bhrí sin, cuirtear leis na coimircí tábhachtacha éifeachtacha atá curtha i bhfeidhm cheana. Mar sin féin, ós rud é go leanann an córas de shonraí pearsanta a phróiseáil, agus go mbeidh catagóirí breise sonraí íogaireacha bithmhéadracha á bpróiseáil aige, tá tionchair ionchasacha ann maidir leis na cearta bunúsacha atá ag daoine aonair. Tá breithniú iomlán déanta orthu sin agus tá coimircí breise curtha i bhfeidhm chun teorainn a chur le sonraí a bhailiú agus le tuilleadh próiseála a dhéanamh orthu chun nach rachfar thar an méid a bhfuil géarghá leis agus thar an méid is gá ó thaobh cúrsaí oibríochtúla de, agus rochtain ar na sonraí sin á srianadh dóibh siúd a bhfuil gá oibríochtúil acu chun iad a phróiseáil. Tá amscálaí soiléire coinneála sonraí leagtha amach sa togra seo, lena náirítear tréimhsí laghdaithe coinneála le haghaidh foláireamh maidir le hábhair. Tugtar aitheantas sainráite do chearta daoine aonair maidir le rochtain a fháil ar shonraí a bhaineann leo agus iad a cheartú, agus maidir le léirscriosadh a iarraidh i gcomhréir lena gcearta bunúsacha, agus déantar foráil shainráite i leith na nithe sin (féach an roinn a bhaineann le cosaint sonraí agus slándáil). Sa bhreis air sin, neartaíonn an togra bearta chun cearta bunúsacha a chosaint mar go leagann sé amach, i bhfoirm reachtaíochta, na ceanglais a bhaineann le scriosadh foláirimh agus go dtugann sé isteach measúnú comhréireachta má bhíonn foláireamh á leathnú. Beifear in ann daoine aonair a shainaithint ar bhonn níos iontaofa trí úsáid a bhaint as sonraí bithmhéadracha i leith daoine atá ar iarraidh agus a bhfuil gá acu le cosaint, á áirithiú go bhfuil sonraí pearsanta cruinn agus go bhfuil siad á gcosaint ar bhealach iomchuí. Leis an togra, déantar coimircí fairsinge daingne a shainiú maidir le húsáid aitheantóirí bithmhéadracha le go seachnófar ceataí do dhaoine neamhchiontacha. Leis an togra freisin, leagtar amach ceanglais maidir le slándáil an chórais ó cheann go ceann, á áirithiú go mbeidh cosaint níos fearr ann do na sonraí a stóráiltear ann. Trí nós imeachta soiléir bainistithe teagmhais a thabhairt isteach agus, chomh maith leis sin, trí leanúnachas feabhsaithe gnó a thabhairt isteach do SIS, comhlíonann an togra seo Cairt um Chearta Bunúsacha an Aontais Eorpaigh a mhéid a bhaineann leis an gceart go ndéanfar sonraí pearsanta a chosaint. Rannchuideoidh forbairt agus éifeachtacht leantach SIS le slándáil daoine sa tsochaí. Beartaítear leis an togra athruithe suntasacha a bhaineann le haitheantóirí bithmhéadracha. Sa bhreis ar mhéarloirg, ba cheart loirg dhearnana a bhailiú agus a stóráil freisin má chomhlíontar na ceanglais dhlíthiúla. Déantar logaí méarloirg a chur i gceangal le foláirimh alfa-uimhriúla SIS de réir mar a fhoráiltear ina leith sin in Airteagail 26, 32, 34 agus 36. Ba cheart go bhféadfaí, amach anseo, cuardach a dhéanamh sna sonraí dachtalagrafacha sin (méarloirg agus loirg dhearnana) in aghaidh méarlorg a fhaightear ar láthair coire ar choinníoll gur coir thromchúiseach nó sceimhlitheoireacht an cion sin agus gur féidir a rá, go hardleibhéal dóchúlachta, gur le déantóir an chiona iad. Ar a bharr sin, beartaítear leis an togra go ndéanfar méarloirg a stóráil i ndáil le daoine ar a dtugtar "daoine anaithnide a bhfuiltear sa tóir orthu" (déantar na coinníollacha a thuairisciú go mion i Roinn 5, an fhoroinn dar teideal "Grianghraif, íomhánna d'aghaidh, sonraí dachtalagrafacha agus próifílí DNA"). I gcás ina bhfuil éiginnteacht ann maidir le céannacht duine ar bhonn a chuid doiciméad, ba cheart do na húdaráis inniúla cuardach méarlorg a dhéanamh in aghaidh na méarlorg atá stóráilte i mbunachar sonraí SIS. Leis an togra, ceanglaítear sonraí breise a bhailiú agus a stóráil (amhail mionsonraí faoi dhoiciméid aitheantais phearsanta), ar sonraí iad a éascóidh obair na noifigeach ar an láthair le linn dóibh céannacht duine a shuí. Leis an togra, ráthaítear ceart an ábhair sonraí ar leigheasanna éifeachtacha atá ar fáil chun chur i gcoinne aon chinntí agus áireofar leo sin, in aon chás, leigheas éifeachtach os comhair cúirte nó binse i gcomhréir le hAirteagal 47 den Chairt um Chearta Bunúsacha.

4.IMPLEACHTAÍ BUISÉADACHA Aon chóras aonair faisnéise amháin atá in SIS. Dá dhroim sin, níor cheart a mheas maidir leis an gcaiteachas atá beartaithe in dhá cheann de na tograí (an ceann reatha agus an Togra le haghaidh Rialachán maidir le Córas Faisnéise Schengen (SIS) a bhunú, a oibriú agus a úsáid i réimse na seiceálacha teorann) gur dhá mhéid ar leith iad ach ba cheart a mheas gur méid amháin atá ann. Tá impleachtaí buiséadacha na nathruithe is gá chun an dá thogra a chur chun feidhme san áireamh in aon ráiteas airgeadais reachtach amháin. De bharr chineál comhlántach an tríú togra (a bhaineann le náisiúnaigh tríú tír atá ag fanacht go neamhdhleathach a chur ar ais), déileáiltear leis na himpleachtaí buiséadacha ar leithligh agus i ráiteas airgeadais neamhspleách ina dtugtar aghaidh ar bhunú na catagóire sonraí foláirimh seo agus uirthi sin amháin. Ar bhonn measúnaithe ar na gnéithe éagsúla den obair a bhfuil gá léi i ndáil leis an líonra, le SIS Láir ag eu-LISA agus leis na forbairtí náisiúnta sna Ballstáit, beidh gá le méid iomlán EUR 64.3 milliún don dá thogra le haghaidh Rialachán don tréimhse 2018-2020. Clúdaítear leis sin méadú ar bhandaleithead TESTA-NG ó tharla, i gcomhréir leis an dá thogra, go dtarchuirfidh an líonra comhaid mhéarlorg agus íomhánna d'aghaidh a mbeidh tréchur agus acmhainn níos airde ag teastáil ina leith (EUR 9.9 milliún). Ina theannta sin, clúdaítear leis costais eu-LISA i ndáil le foireann agus caiteachas oibríochtúil (EUR 17.6 milliún). Chuir eu-LISA in iúl don Choimisiún go bhfuil sé beartaithe 3 ghníomhaire conartha nua a earcú in Eanáir 2018 chun tús a chur le céim na forbartha in am trátha chun a áirithiú go dtiocfaidh feidhmiúlachtaí nuashonraithe SIS i bhfeidhm in 2020. Cuimsítear leis an togra seo leasuithe teicniúla ar SIS Láir chun leathnú a dhéanamh ar na catagóirí foláirimh atá ann cheana agus chun feidhmiúlachtaí nua a sholáthar. Léirítear sa ráiteas airgeadais atá i gceangal leis an togra seo na hathruithe sin. Thairis sin, rinne an Coimisiún staidéar measúnaithe tionchair costais chun measúnú a dhéanamh ar chostais na bhforbairtí náisiúnta a bhfuil gá leo mar thoradh ar an togra seo. Is é atá sa chostas measta ná EUR 36.8 milliún ar ceart é a dháileadh trí bhíthin cnapshuim do na Ballstáit. Ar an dóigh sin, gheobhaidh gach Ballstát suim EUR 1.2 milliún chun a chóras náisiúnta a uasghrádú i gcomhréir leis na ceanglais atá leagtha amach sa togra seo, lena náirítear chun cóip pháirteach náisiúnta a chur ar bun i gcás nach ndearnadh amhlaidh fós nó chun córas cúltaca a chur ar fáil. Tá sé beartaithe athchlárú a dhéanamh ar an gcuid atá fágtha d'imchlúdach an Chiste Slándála Inmheánaí chun na huasghráduithe a dhéanamh agus chun na feidhmiúlachtaí atá á samhlú sa dá thogra a chur chun feidhme. Is é Rialachán Teorainneacha ISF an ionstraim airgeadais a ndearnadh an buiséad i ndáil le cur chun feidhme phacáiste na dTeorainneacha Cliste a chur san áireamh inti. Le hAirteagal 5 den Rialachán, foráiltear go ndéanfar EUR 791 milliún a chur chun feidhme trí chlár chun córais TF a thacaíonn le bainistiú sreabh imirce thar an teorainn sheachtrach a chur ar bun faoi na coinníollacha a leagtar síos in Airteagal 15. Tá EUR 480 milliún den EUR 791 milliún thuasluaite á fhorchoimeád chun forbairt a dhéanamh ar an gCóras Dul Isteach-Imeachta agus tá EUR 210 milliún de á fhorchoimeád chun forbairt a dhéanamh ar Chóras an Aontais Eorpaigh um Fhaisnéis agus Údarú Taistil (ETIAS). Déanfar an fuílleach a úsáid go páirteach chun costais na nathruithe a shamhlaítear sa dá thogra maidir le SIS a chlúdach. 5.EILIMINTÍ EILE •Pleananna cur chun feidhme, agus socruithe faireacháin, meastóireachta agus tuairiscithe Déanfaidh an Coimisiún, na Ballstáit agus eu-LISA athbhreithniú agus faireachán ar úsáid SIS go tráthrialta lena áirithiú go leanann sé de bheith ag feidhmiú go héifeachtach agus go héifeachtúil. Gheobhaidh an Coimisiún cúnamh ó Choiste SIS-VIS i ndáil le bearta teicniúla agus oibríochtúla a thuairiscítear sa togra a chur chun feidhme. Sa bhreis air sin, áirítear sa Rialachán beartaithe seo forálacha in Airteagal 71(7) agus (8) maidir le próiseas foirmiúil rialta athbhreithniúcháin agus meastóireachta. Tá sé de cheangal ar eu-LISA tuairisciú a dhéanamh do Pharlaimint na hEorpa gach dhá bhliain maidir le feidhmiú teicniúil SIS – lena náirítear staid slándála SIS –, maidir leis an mbonneagar cumarsáide atá ann mar thaca dó, agus maidir le malartú déthaobhach agus iltaobhach faisnéise forlíontaí idir na Ballstáit. Thairis sin, tá sé de cheangal ar an gCoimisiún meastóireacht fhoriomlán a dhéanamh ar SIS agus ar an malartú faisnéise idir na Ballstáit gach ceithre bliana agus an mheastóireacht sin a chomhroinnt leis an bParlaimint agus leis an gComhairle. Tríd an meastóireacht sin: scrúdófar torthaí a baineadh amach de réir na gcuspóirí; measfar an bhfuil an réasúnaíocht bhunúsach don chóras bailí fós; déanfar scrúdú i dtaobh conas atá an Rialachán á chur i bhfeidhm maidir leis an lárchóras; déanfar meastóireacht ar shlándáil an lárchórais; scrúdófar na himpleachtaí a bhaineann le feidhmiú an chórais sa todhchaí. Tá sé de chúram ar eu-LISA anois freisin staidreamh a sholáthar ar bhonn laethúil, míosúil agus bliantúil faoi úsáid SIS, rud a áirithíonn faireachán leanúnach ar an gcóras agus ar fheidhmiú an chórais de réir na gcuspóirí. •Míniúchán mionsonraithe ar fhorálacha sonracha an togra

Forálacha is coiteann don togra seo agus don togra le haghaidh Rialachán maidir le SIS a bhunú, a oibriú agus a úsáid i réimse na seiceálacha teorann Forálacha Ginearálta (Airteagail 1 – 3) Ailtireacht theicniúil agus modhanna oibrithe SIS (Airteagail 4 – 14) Freagrachtaí eu-LISA (Airteagail 15 – 18) Ceart chun rochtain a fháil ar fholáirimh agus iad a choinneáil (Airteagail 43, 46, 48, 50 agus 51) Próiseáil sonraí i gcoitinne agus rialacha maidir le cosaint sonraí (Airteagail 53 – 70) Faireachán agus staidreamh (Airteagal 71) Úsáid SIS ó cheann go ceann Ós rud é go bhfuil os cionn 2 mhilliún úsáideoir deiridh sna húdaráis inniúla ar fud na hEorpa, is uirlis an-éifeachtach é SIS le haghaidh malartú faisnéise agus baintear úsáid fhorleathan as. Áirítear sna tograí seo rialacha a chlúdaíonn oibriú iomlán an chórais ó cheann go ceann, lena náirítear SIS Láir arna oibriú ag eu-LISA, na córais náisiúnta agus na feidhmchláir d'úsáideoirí deiridh. Tugann sé aghaidh ní hamháin ar na lárchórais agus na córais náisiúnta ach freisin ar riachtanais theicniúla agus oibríochtúla na núsáideoirí deiridh. In Airteagal 9(2), sonraítear nach foláir d'úsáideoirí deiridh na sonraí is gá a fháil chun a gcúraimí a chomhlíonadh (go háirithe na sonraí uile is gá chun an tábhar sonraí a shainaithint agus chun an beart a bhfuil gá leis a dhéanamh). Déantar foráil leis freisin maidir le treoirphlean coiteann do chur chun feidhme SIS ag na Ballstáit, agus comhchuibhiú á áirithiú sna córais náisiúnta go léir. In Airteagal 6, sonraítear nach foláir do gach Ballstát a áirithiú go bhfuil sonraí SIS ar fáil d'úsáideoirí deiridh gan bhriseadh chun uasmhéadú a dhéanamh ar na tairbhí oibríochtúla trí laghdú a dhéanamh ar aga neamhfhónaimh ionchasach. Le hAirteagal 10(3), áirithítear go náirítear le slándáil na próiseála sonraí gníomhaíochtaí próiseála sonraí na núsáideoirí deiridh freisin. Le hAirteagal 14, leagtar oibleagáid ar na Ballstáit a áirithiú go bhfaigheann daoine foirne a bhfuil rochtain acu ar SIS oiliúint rialta leanúnach faoi shlándáil sonraí agus faoi na rialacha maidir le cosaint sonraí. Mar thoradh ar na bearta sin a bheith ann, déantar feidhmiú iomlán SIS ó cheann go ceann a chlúdach leis an togra seo ar mhodh níos cuimsithí mar go bhfuil rialacha agus oibleagáidí ann a bhaineann leis na milliúin úsáideoirí deiridh ar fud na hEorpa. Chun SIS a úsáid ar bhonn iomlán a éifeachtachta, ba cheart do na Ballstáit a áirithiú gurb amhlaidh, gach uair dá mbíonn a gcuid úsáideoirí deiridh i dteideal cuardach a dhéanamh i mbunachar sonraí náisiúnta póilíneachta nó inimirce, go ndéanann siad cuardach comhuaineach in SIS freisin. Sa tslí sin, is féidir le SIS a chuspóir a chomhlíonadh, is é sin feidhmiú mar an príomhbheart cúiteach sa limistéar gan aon rialuithe ag teorainneacha inmheánacha agus is féidir leis na Ballstáit aghaidh a thabhairt, ar bhealach níos fearr, ar an ngné thrasteorann den choiriúlacht agus ar shoghluaisteacht coirpeach. Ní mór an cuardach comhuaineach sin a bheith i gcomhréir le hAirteagal 4 de Threoir (AE) 2016/680. Leanúnachas gnó Neartaíonn na tograí forálacha a bhaineann le leanúnachas, ar an leibhéal náisiúnta agus do eu-LISA araon (Airteagail 4, 6, 7 agus 15). Áirithíonn siad sin go leanfaidh SIS de bheith feidhmiúil agus inrochtana do bhaill foirne ar an láthair, fiú amháin má bhíonn saincheisteanna ann a dhéanann difear don chóras. Cáilíocht sonraí Leis an togra, déantar prionsabal a chaomhnú ar dá réir is é an Ballstát is úinéir ar na sonraí atá freagrach as cruinneas na sonraí atá iontráilte in SIS (Airteagal 56). Tá gá, áfach, le foráil a dhéanamh maidir le sásra lárnach a bheidh á bhainistiú ag eu-LISA agus a ligfidh do na Ballstáit athbhreithniú a dhéanamh go rialta ar na foláirimh sin ina bhféadfadh sé go mbeadh ábhar imní faoi cháilíocht sna réimsí sonraí sainordaitheacha. Dá bhrí sin, le hAirteagal 15 den togra, cumhachtaítear do eu-LISA tuarascálacha cáilíochta sonraí a thabhairt ar aird do na Ballstáit ag eatraimh rialta. D'fhéadfaí an ghníomhaíocht sin a éascú trí stóras sonraí a d'ullmhódh tuarascálacha staidrimh agus cáilíochta sonraí (Airteagal 71). Léiríonn na feabhsuithe sin torthaí oibre eatramhacha an Ghrúpa Ardleibhéil Saineolaithe ar Chórais Faisnéise agus ar Idir-Inoibritheacht. Grianghraif, íomhánna d'aghaidh, sonraí dachtalagrafacha agus próifílí DNA An fhéidearthacht maidir le cuardach a dhéanamh le méarloirg d'fhonn duine a shainaithint, leagtar amach cheana féin í in Airteagal 22 de Rialachán (CE) Uimh. 1987/2006 agus i dTreoir 2007/533/JHA ón gComhairle. Leis na tograí déantar an cuardach sin éigeantach más rud é nach féidir céannacht an duine a fhionnadh ar aon slí eile. Thairis sin, mar thoradh ar athruithe ar Airteagal 22 agus mar thoradh ar Airteagail nua 40, 41 agus 42, beifear in ann úsáid a bhaint as íomhánna d'aghaidh, as loirg dhearnana agus as próifílí DNA chun duine a shainaithint, de bhreis ar úsáid a bhaint as méarloirg. Faoi láthair, ní féidir íomhánna d'aghaidh a úsáid ach amháin chun céannacht duine a dheimhniú tar éis cuardach alfa-uimhriúil a dhéanamh, seachas iad a úsáid mar bhonn le cuardach. Baineann dachtalagrafaíocht le staidéar eolaíoch méarlorg mar mhodh sainaitheantais. Aithníonn saineolaithe dachtalagrafaíochta go bhfuil saintréith uathúlachta ag loirg dhearnana agus go bhfuil pointí tagartha iontu trína gcumasaítear comparáidí cruinne dochloíte go díreach faoi mar a tharlaíonn i gcás méarlorg. Is féidir loirg dhearnana a úsáid chun céannacht duine a shuí ar an tslí chéanna inar féidir méarloirg a úsáid. Is cleachtas póilíneachta é leis na scórtha bliain loirg dhearnana a thógáil in éineacht le deich lorg rollta agus deich lorg chothroma an duine lena mbaineann. Baineann dhá phríomhúsáid le loirg dhearnana: i)Chun críocha sainaithint a dhéanamh nuair atá damáiste déanta ag an duine lena mbaineann, go hintinneach nó go neamhintinneach, do bharra a mhéar. D'fhéadfadh sé gurbh é ba chúis leis sin iarracht chun sainaithint a dhéanamh nó glacadh méarlorg a sheachaint nó damáiste a tharla mar thoradh ar thionóisc nó ar thromobair láimhe. Le linn an phlé ar rialacha teicniúla SIS, thuairiscigh AFIS na hIodáile go raibh rath mór ann maidir le sainaithint imirceach neamhrialta a raibh damáiste déanta go hintinneach acu do bharra a méar agus iad ag iarraidh sainaithint a sheachaint. Ós rud é gur thóg údaráis na hIodáile loirg dhearnana, bhíothas in ann sainaithint a dhéanamh ina dhiaidh sin. ii)Loirg neamhfhollasa ó láithreacha coire. Is minic a fhágann an duine atá faoi dhrochamhras rianta ag láthair coire agus tarlaíonn sé gur ó bhos na láimhe a tháinig siad. Is trí thógáil lorg dearnana mar ghnás, agus tríd sin amháin, is é sin, nuair atá méarloirg duine á dtógáil go dleathach, is féidir duine atá faoi dhrochamhras a shainaithint. Ina theannta sin, bíonn mionsonraí ó bhun na méar ann de ghnáth sa lorg dearnan ar mionsonraí iad a bhíonn ar iarraidh sna loirg rollta agus chothroma a thógtar, ós rud é go mbítear ag díriú ar bharra na méar agus ar na hailt uachtaracha sna loirg is déanaí atá luaite.

Trí úsáid a bhaint as íomhánna d'aghaidh chun daoine a shainaithint áiritheofar comhsheasmhacht níos mó idir SIS agus an Córas Dul Isteach-Imeachta Eorpach atá beartaithe, geataí leictreonacha agus bothanna féinfhreastail. Beidh an fheidhmiúlacht seo teoranta do na trasnuithe rialta teorann. I gcásanna nach bhfuil méarloirg nó loirg dhearnana ar fáil, ceadaítear le hAirteagal 22(1)(b) úsáid a bhaint as próifílí DNA i ndáil le daoine ar iarraidh ar gá iad a chur faoi chosaint, go háirithe leanaí. Ní úsáidfear an fheidhmiúlacht sin ach amháin i gcás nach bhfuil méarloirg ann agus ní bheidh ach úsáideoirí údaraithe in ann rochtain a fháil uirthi. Dá bhrí sin, leis an bhforáil seo ceadaítear próifílí DNA a úsáid trí thuismitheoirí nó trí shiblíní an duine ar iarraidh/an linbh chun a chur ar a gcumas d'údaráis náisiúnta an duine aonair atá i dtrácht a shainaithint agus a aimsiú. Déanann na Ballstáit an fhaisnéis sin a mhalartú le chéile cheana féin ar an leibhéal oibríochtúil trí mhalartú faisnéise forlíontaí. Leis an togra seo cruthaítear creat rialála don chleachtas seo trí bhunús substainteach dlí maidir le hoibriú agus úsáid SIS a chur isteach ann agus trí phróisis shoiléire a chur chun feidhme maidir leis na himthosca ina bhféadfar próifílí den sórt seo a úsáid. Ina theannta sin, mar thoradh ar na hathruithe atá beartaithe beifear in ann foláirimh SIS faoi dhaoine anaithnide a bhfuiltear sa tóir orthu i dtaca le coir a eisiúint ar bhonn méarlorg nó lorg dearnana (Airteagail 40 - 42). Féadfar na foláirimh sin a chruthú más rud é, mar shampla, go naimsítear méarloirg nó loirg dhearnana ag láthair coire tromchúisí agus más rud é go bhfuil cúiseanna láidre ann le bheith amhrasach gur le déantóir na coire sin na méarloirg. Mar shampla, nuair a aimsítear méarloirg ar arm a úsáideadh le linn an choir a dhéanamh nó ar aon rud eile a d'úsáid déantóir na coire nuair a rinne sé an choir. Comhlánú atá sa chatagóir nua foláirimh seo ar fhorálacha Prüm trína gcumasaítear idirnascthacht na gcóras náisiúnta aitheanta méarlorg coirpeach. Trí shásra Prüm, is féidir le Ballstát iarraidh a sheoladh chun a fháil amach an bhfuil céannacht déantóra coire a bhfuil a mhéarloirg aimsithe ar eolas ag aon Bhallstát eile (chun críoch imscrúdúcháin de ghnáth). Ní féidir duine a shainaithint trí shásra Prüm ach amháin más rud é gur tógadh a mhéarloirg nó a méarloirg i mBallstát eile chun críoch coiriúil. Ar an dóigh sin, ní féidir ciontóirí céaduaire a shainaithint. Mar thoradh ar na forbairtí atá sa togra seo, i.e. stóráil méarlorg daoine anaithnide a bhfuiltear sa tóir orthu, cumasófar méarloirg déantóra anaithnid coire a uaslódáil chuig SIS ionas gur féidir é a shainaithint mar dhuine a bhfuiltear sa tóir air má thagtar air i mBallstát eile. Is ionann úsáid a bhaint as an bhfeidhmiúlacht seo agus glacadh leis go ndearna na Ballstáit na foinsí náisiúnta agus idirnáisiúnta go léir a bhí ar fáil a cheadú roimh ré ach nach raibh siad in ann céannacht an duine a bhí i gceist a fhionnadh. Áirítear coimircí leordhóthanacha sa togra chun a áirithiú nach stóráiltear in SIS, faoin gcatagóir seo, ach méarloirg daoine a bhfuil drochamhras mór ann ina leith go ndearna siad coir thromchúiseach nó cion sceimhlitheoireachta. Dá réir sin, ní féidir an chatagóir nua seo foláirimh a lamháil ach amháin i gcásanna inar mórbhaol don tslándáil phoiblí é an déantóir anaithnid, ar baol é a fhágann gur ceart na méarloirg sin a chur i gcomparáid le méarloirg taistealaithe, mar shampla chun nach nimeoidh an duine ón limistéar gan rialuithe ag teorainneacha inmheánacha. Ní cheadaítear leis an bhforáil seo d'úsáideoirí deiridh méarloirg a chur isteach faoin gcatagóir seo i gcás nach féidir an bhaint atá acu le déantóir na coire a shuí. Coinníoll eile a bheidh ann is ea nach féidir céannacht an duine a shuí trí úsáid a bhaint as aon bhunachair shonraí eile, de chineál náisiúnta, Eorpach nó idirnáisiúnta, ina stóráiltear méarloirg. Tar éis méarlorg den sórt sin a stóráil in SIS, úsáidfear é chun daoine nach féidir a gcéannacht a fhionnadh ar bhealaí eile a shainaithint. Má thagann meaitseáil ionchasach den tseiceáil sin, ba cheart do gach Ballstát seiceálacha eile a dhéanamh lena méarloirg féin, agus ról ag saineolaithe méarlorg, b'fhéidir, chun a fháil amach an é an duine a meaitseáladh úinéir na méarlorg atá stóráilte in SIS agus ba cheart dóibh céannacht an duine sin a shuí. Tá na nósanna imeachta faoi réir an dlí náisiúnta. D'fhéadfadh sé go leanfaidh gabháil duine as sainaithint mar úinéir méarlorg "duine anaithnid a bhfuiltear sa tóir air ". Rochtain ar SIS San fhoroinn seo, tuairiscítear na heilimintí nua ó thaobh na gceart rochtana ar SIS a mhéid a bhaineann le húdaráis náisiúnta inniúla agus, chomh maith leis sin, le Gníomhaireachtaí an Aontais Eorpaigh (úsáideoirí institiúideacha). Údaráis náisiúnta - údaráis inimirce Chun a áirithiú go mbaintear an úsáid is éifeachtaí as SIS, tugann an togra rochtain ar SIS d'údaráis náisiúnta atá freagrach as coinníollacha a scrúdú, agus as cinntí a dhéanamh, maidir le teacht isteach, imeacht agus cur ar ais náisiúnach de chuid tríú tír atá ar chríoch Ballstát. Fágann sin gur féidir SIS a cheadú i ndáil le himircigh neamhrialta nár seiceáladh ag rialuithe rialta teorann. Áirithíonn an togra seo an chóir chéanna do náisiúnaigh tríú tír atá ag trasnú na dteorainneacha seachtracha ag pointí rialta trasnaithe teorann (agus atá, dá bhrí sin, faoi réir seiceálacha is infheidhme maidir le náisiúnaigh tríú tír) agus do náisiúnaigh tríú tír a thagann ar dhóigh neamhrialta chuig limistéar Schengen. Thairis sin, áirithíonn an togra seo go mbeidh rochtain theoranta ag údaráis cláraithe feithiclí (Airteagal 44), bád agus aerárthaí ar an gcóras chun a gcuid cúraimí a chomhall, ar choinníoll gur seirbhísí rialtasacha iad. Beidh sé sin ina chabhair freisin maidir le clárú na gcóracha iompair réamhluaite a sheachaint más rud é gur córacha iompair goidte iad agus go ndéantar iad a chuardach i mBallstát eile. Ní tionscnamh nua é i dtaca le seirbhísí cláraithe feithiclí de ós rud é go ndearnadh foráil maidir le rochtain a bheith acu ar SIS in Airteagal 102a de Choinbhinsiún Schengen agus i Rialachán (CE) Uimh. 1986/2006. De réir na loighce céanna, beartaítear leis an togra go mbeidh rochtain ag údaráis chláraithe bád agus aerárthaí ar fholáirimh SIS a bhaineann le báid agus le haerárthaí. Úsáideoirí institiúideacha Tá rochtain ag Europol (Airteagal 46), ag Eurojust (Airteagal 47) agus ag an nGníomhaireacht Eorpach um an nGarda Teorann agus Cósta – chomh maith lena bhfoirne, le foirne na mball foirne a bhfuil baint acu le cúraimí a bhaineann le filleadh, agus le baill na foirne tacaíochta don bhainistiú imirce – (Airteagal 48 agus Airteagal 49) ar SIS agus ar shonraí SIS a bhfuil gá acu leo. Cuirtear coimircí iomchuí i bhfeidhm chun a áirithiú go ndéantar na sonraí sa chóras a chosaint go hiomchuí (lena náirítear freisin na forálacha in Airteagal 50 lena gceanglaítear nach bhféadfaidh na comhlachtaí sin ach rochtain a fháil ar na sonraí a bhfuil gá acu leo chun a gcúraimí a chomhall). Leis na hathruithe seo, leathnaítear an rochtain atá ag Europol ar SIS chuig foláirimh faoi dhaoine ar iarraidh, á áirithiú go bhféadfaidh sé an úsáid is fearr a bhaint as an gcóras le linn dó a dhualgais a chomhall, agus cuirtear forálacha nua isteach trína náirithítear gur féidir leis an nGníomhaireacht Eorpach um an nGarda Teorann agus Cósta, chomh maith lena bhfoirne, rochtain a fháil ar an gcóras le linn na hoibríochtaí éagsúla a chur i gcrích a thagann faoi réim a sainordaithe maidir le cúnamh a thabhairt do na Ballstáit. I gcomhthéacs obair an Ghrúpa Ardleibhéil Saineolaithe ar Chórais Fhaisnéise agus ar Idir-Inoibritheacht agus d'fhonn comhroinnt faisnéise faoi sceimhlitheoireacht a neartú a thuilleadh, déanfaidh an Coimisiún measúnú i dtaobh an ceart go bhfaighidh Europol fógra go huathoibríoch ó SIS nuair a chruthaítear foláireamh faoi ghníomhaíocht a bhaineann le sceimhlitheoireacht. Thairis sin, faoin togra ón gCoimisiún le haghaidh Rialachán ó Pharlaimint na hEorpa agus ón gComhairle lena mbunaítear Córas an Aontais Eorpaigh um Fhaisnéis agus Údarú Taistil (ETIAS), déanfaidh Láraonad ETIAS de chuid na Gníomhaireachta Eorpaí um an nGarda Teorann agus Cósta cuardaigh in SIS trí ETIAS chun a fháil amach an bhfuil an náisiúnach tríú tír a bhfuil iarratas ar údarú taistil á dhéanamh aige ina ábhar d'fholáireamh SIS. Chuige sin, beidh rochtain iomlán ar SIS ag Láraonad ETIAS. Athruithe sonracha ar fholáirimh Le hAirteagal 26, déantar foráil maidir leis na Ballstáit a chumasú chun foláirimh ghabhála a chur ar fionraí go sealadach (i gcás ina bhfuil oibríocht nó imscrúdú fós ar siúl ag póilíní), gan iad a bheith le feiceáil ach ag Biúrónna SIRENE amháin agus ní ag na hoifigigh ar an láthair ar feadh tréimhse ama theoranta. Cuidiú is ea an fhoráil seo freisin chun staid a sheachaint ina ndéanfadh oifigeach póilíneachta nach bhfuil bainteach leis an ábhar oibríocht phóilíneachta rúnda maidir le gabháil duine a bhfuiltear go mór sa tóir air a chur i mbaol. Déantar foráil le hAirteagal 32 agus le hAirteagal 33 maidir le daoine ar iarraidh. Mar thoradh ar athruithe orthu sin, ceadaítear foláirimh choisctheacha a eisiúint i gcásanna ina meastar gur baol mór é fuadach ag tuismitheoir agus déantar foráil maidir le catagóiriú de chineál níos mionchoigeartaithe i leith foláirimh a bhaineann le daoine ar iarraidh. Is minic a tharlaíonn fuadach ag tuismitheoir in imthosca atá pleanáilte go maith, le hintinn imeacht go mear ón mBallstát inar comhaontaíodh na socruithe maidir le coimeád. Tugann na hathruithe seo aghaidh ar bhearna ionchasach sa reachtaíocht reatha ar dá réir nach féidir foláirimh i leith leanaí a eisiúint go dtí go mbeidh siad ar iarraidh. Mar thoradh ar na hathruithe beidh údaráis sna Ballstáit in ann a chur in iúl cé na leanaí atá i mbaol ar leith. Ciallóidh na hathruithe seo go ndéanfar gardaí teorann agus oifigigh forghníomhaithe dlí a chur ar an eolas i gcás baol mór a bheith ann go bhfuil fuadach ag tuismitheoir ar tí tarlú agus go mbeidh siad in ann scrúdú níos cúramaí a dhéanamh ar na himthosca ina bhfuil leanbh i mbaol ag taisteal agus an leanbh a ghlacadh faoi choimeád cosantach más gá sin. Déanfar faisnéis fhorlíontach, lena náirítear faisnéis faoi chinneadh an údaráis bhreithiúnaigh inniúil a d'iarr an foláireamh, a sholáthar trí Bhiúrónna SIRENE. Déanfar Lámhleabhar SIRENE a athbhreithniú dá réir sin. Maidir leis an bhfoláireamh seo, beidh gá le cinneadh iomchuí ina leith ó na húdaráis bhreithiúnacha, cinneadh lena ndéantar coimeád a dheonú do dhuine amháin de na tuismitheoirí agus don duine sin amháin. Maidir le coinníoll eile, ní foláir garbhaol fuadaigh a bheith ann. Déanfar stádas foláireamh faoi leanaí ar iarraidh a nuashonrú go huathoibríoch chun léiriú a thabhairt ar aois duine fhásta a bheith slánaithe acu nuair is infheidhme sin. Le hAirteagal 34, ceadaítear sonraí faoi fheithiclí a chur leis an bhfoláireamh má tá léiriú soiléir ann go bhfuil na sonraí sin bainteach leis an duine a bhfuiltear sa tóir air. Le hAirteagal 37, tugtar isteach cineál nua seiceála, is é sin an 'tseiceáil fiosrúcháin'. Tá sí seo ceaptha, go háirithe, chun tacú le bearta chun cur i gcoinne sceimhlitheoireachta agus coireacht thromchúiseach. Ligeann sí d'údaráis an duine lena mbaineann a stopadh agus a cheistiú. Tá sí níos fairsinge ná an tseiceáil dhiscréideach atá ann cheana ach níl cuardach colainne i gceist léi agus ní ghabhtar duine dá barr. Ach d'fhéadfadh sí dóthain faisnéise a sholáthar le go bhféadfar cinneadh a dhéanamh faoi bhearta eile atá le déanamh. Déantar Airteagal 36 a leasú freisin chun an cineál breise seiceála seo a léiriú. Leis an togra seo, foráiltear go gclúdóidh foláirimh SIS doiciméid bhána oifigiúla agus páipéir aitheantais eisithe (Airteagal 36) agus feithiclí, lena náirítear báid agus aerárthaí (Airteagal 32 agus Airteagal 34) i gcás ina bhfuil na nithe sin bainteach le foláirimh faoi dhaoine arna neisiúint faoi na hairteagail sin. Déantar Airteagal 37 a leasú chun foráil a dhéanamh maidir le bearta a dhéanamh ar bhonn na bhfoláireamh sin. Cuspóir de chineál imscrúdaitheach amháin atá i gceist ós rud é go gcuirfidh sé ar a gcumas d'údaráis dul i ngleic le staideanna ina bhfuil roinnt daoine ag úsáid doiciméid bharántúla, ach gur doiciméid chomhchosúla iad, cé nach iad sealbhóirí dleathacha na ndoiciméad iad. In Airteagal 38, leagtar amach liosta leathnaithe ábhar ar féidir foláirimh a eisiúint ina leith, agus cuirtear leis an liosta sin doiciméid fhalsaithe, feithiclí gan beann ar an gcóras tiomána atá acu (i.e. feithiclí leictreacha chomh maith le feithiclí peitril/díosail, etc.), nótaí bainc falsaithe, trealamh TF, agus comhpháirteanna in-sainaitheanta feithiclí agus trealamh tionscail. Níl aon fholáirimh ann a thuilleadh maidir le modhanna íoca ós rud é go raibh éifeachtúlacht na bhfoláireamh sin an-íseal i gcónaí agus gur beag an líon amas a bhí ann dá mbarr.

Chun soiléiriú a dhéanamh ar an bpróiseas atá le cur i bhfeidhm nuair a aimsítear ábhar atá faoi réir foláirimh, déantar Airteagal 39 a leasú chun go luaitear ann nach mór ábhair a urghabháil, i gcomhréir leis an dlí náisiúnta, de bhreis ar theagmháil a dhéanamh leis an údarás a d'eisigh an foláireamh. Cosaint agus slándáil sonraí Leis an togra seo, soiléirítear an fhreagracht i ndáil le teagmhais a d'fhéadfadh difear a dhéanamh do shlándáil nó do shláine bhonneagar SIS, shonraí SIS nó faisnéise forlíontaí (Airteagal 10, Airteagal 16 agus Airteagal 57) a chosc agus a thuairisciú agus i ndáil le freagairt ar theagmhais den sórt sin. Cuimsíonn Airteagal 12 forálacha maidir le logaí ar stair na bhfoláireamh a choinneáil agus a chuardach. Ina theannta sin, tá forálacha in Airteagal 12 maidir le cuardaigh scanta uathoibrithe ar uimhirphlátaí mótarfheithiclí trí úsáid a bhaint as córais Uathaitheanta Uimhirphlátaí agus lena leagtar oibleagáid ar na Ballstáit loga de chuardaigh den sórt sin a choimeád i gcomhréir leis an dlí náisiúnta. Coinnítear Airteagal 15(3) de Chinneadh 2007/533/JHA ón gComhairle in Airteagal 15(3) freisin agus foráiltear gurb é an Coimisiún a bheidh freagrach i gcónaí i ndáil le bainistiú conarthach an bhonneagair cumarsáide, lena náirítear cúraimí a bhaineann le cur chun feidhme an bhuiséid agus le fáil agus athnuachan. Déanfar na cúraimí sin a aistriú chuig eu-LISA sa dara sraith de thograí SIS i Meitheamh 2017. Le hAirteagal 21, leathnaítear an ceanglas maidir le breithniú a dhéanamh i dtaobh an bhfuil cás leordhóthanach, ábhartha agus tábhachtach go leor le feidhm a bheith aige maidir le cinntí i dtaobh an ceart tréimhse bhailíochta foláirimh a leathnú. Mar rud úrnua, leis an Airteagal seo ceanglaítear ar na Ballstáit freisin foláireamh a chruthú faoi Airteagal 34, faoi Airteagal 36 agus faoi Airteagal 38 (de réir mar is iomchuí) i ngach imthoisc maidir le daoine nó maidir lena nábhair ghaolmhara ar daoine iad a dtagann a ngníomhaíocht faoi réim Airteagail 1, 2, 3 agus 4 de Chinneadh Réime 2002/475/JHA ón gComhairle maidir le sceimhlitheoireacht a chomhrac. Catagóirí sonraí agus próiseála sonraí Leis an togra seo, leathnaítear na cineálacha faisnéise (Airteagal 20) is féidir a shealbhú faoi dhaoine a bhfuil foláireamh eisithe ina leith agus an méid seo a leanas san áireamh freisin: an bhfuil an duine bainteach le haon ghníomhaíocht a thagann faoi réim Airteagail 1, 2, 3 agus 4 de Chinneadh Réime 2002/475/JHA ón gComhairle; barúlacha eile a bhaineann le daoine; an chúis leis an bhfoláireamh; mionsonraí faoi uimhir chláraithe náisiúnta agus áit chláraithe an duine; catagóiriú an chineáil cáis maidir le duine ar iarraidh (foláirimh faoi Airteagal 32 amháin); mionsonraí faoi chéannacht duine nó faoi dhoiciméad taistil duine; cóip dhaite de dhoiciméad aitheantais nó taistil an duine; próifílí DNA (i gcás nach bhfuil fáil ar mhéarloirg atá oiriúnach chun críocha sainaithint a dhéanamh, agus sa chás sin amháin) Le hAirteagal 59, leathnaítear an liosta sonraí pearsanta a bhféadfar iad a iontráil in SIS chun déileáil le céannachtaí a bhfuil mí-úsáid bainte astu. Ní féidir na sonraí seo a iontráil ach amháin le toiliú íospartach na céannachta mí-úsáidte. Áireofar leis sin an méid seo a leanas anois freisin: íomhánna d'aghaidh; loirg dhearnana; mionsonraí faoi dhoiciméid aitheantais;

seoladh an íospartaigh; ainmneacha athair agus mháthair an íospartaigh. Le hAirteagal 20, déantar foráil maidir le faisnéis níos mionsonraithe a bheith sna foláirimh. Áirítear leis sin mionsonraí faoi dhoiciméid aitheantais phearsanta na nábhar sonraí agus cead a thabhairt le gur féidir leanaí ar iarraidh a chatagóiriú de réir na caoi a ndeachaigh siad ar iarraidh, amhail mionaoisigh gan tionlacan, fuadach ag tuismitheoir, leanaí a theitheann ón mbaile, etc. Tá sé seo riachtanach le gur féidir leis na húsáideoirí deiridh na bearta atá ag teastáil a dhéanamh gan mhoill ar mhaithe le cosaint na leanaí sin. Fágann an fhaisnéis fheabhsaithe gur fearr is féidir an duine lena mbaineann a shainaithint agus, ar an taobh eile, fágann sí gur féidir leis na húsáideoirí deiridh cinneadh níos eolasaí a dhéanamh. Chun na húsáideoirí a dhéanann na seiceálacha a chosaint, tabharfaidh SIS léiriú freisin i dtaobh an dtagann an duine ar ina leith a eisíodh foláireamh faoi réim aon cheann de na catagóirí a luaitear in Airteagail 1, 2, 3 agus 4 de Chinneadh Réime 2002/475/JHA ón gComhairle maidir le sceimhlitheoireacht a chomhrac. Leis an togra, léirítear nach ceadmhach do na Ballstáit sonraí atá iontráilte ag Ballstát eile a chóipeáil isteach i gcomhaid sonraí náisiúnta eile (Airteagal 53). Coinneáil Déanfar an tréimhse choinneála uasta maidir le foláireamh faoi dhaoine a fhadú go cúig bliana, ach amháin maidir le foláirimh a bhaineann le seiceálacha discréideacha, fiosrúcháin nó sonracha agus sa chás sin tréimhse choinneála bliana a bheidh ann mar atá faoi láthair. Is féidir leis na Ballstáit tréimhsí éagtha atá níos giorra na sin a shocrú. Tá fad uasta méadaithe an dáta éaga i gcomhréir leis na cleachtais náisiúnta ar dá réir a fhadaítear an dáta éaga más rud é nach bhfuil cuspóir an fholáirimh bainte amach fós agus an duine lena mbaineann a bheith á thóraíocht i gcónaí. Thairis sin, ba ghá SIS a ailíniú leis an tréimhse choinneála dá bhforáiltear in ionstraimí eile, amhail an Treoir um Fhilleadh agus Eurodac. Ar mhaithe le trédhearcacht agus soiléire, is gá foráil a dhéanamh chun go mbeidh an tréimhse chéanna ann le haghaidh foláirimh a bhaineann le daoine, seachas foláirimh a chruthaítear le haghaidh seiceálacha discréideacha, fiosrúcháin agus sonracha. Ní chuirfidh fadú na tréimhse coinneála leas na nábhar sonraí i mbaol ós rud é nach féidir foláireamh a choimeád ar feadh tréimhse is faide ná an tréimhse is gá don chuspóir lena mbaineann. Leagtar rialacha faoi scriosadh foláireamh amach go sainráite in Airteagal 52. In Airteagal 51, leagtar amach an tamscála a bhaineann le foláirimh a athbhreithniú agus folaíonn sé, go háirithe, an tréimhse choinneála laghdaithe maidir le foláirimh faoi ábhair. In éagmais aon ghá oibríochtúil a bheith ann chun an tréimhse níos faide a choinneáil i ndáil le hábhair, tá sí laghdaithe anois go cúig bliana le go mbeidh sí i gcomhréir leis an tréimhse choinneála maidir le foláirimh a bhaineann le daoine. Ach deich mbliana a bheidh ann fós mar dháta éaga d'fholáirimh maidir le doiciméid eisithe agus doiciméid bhána ós rud é gur deich mbliana atá ann mar thréimhse bhailíochta i gcás doiciméad. Scriosadh In Airteagal 52, leagtar amach na himthosca a fhágann nach mór foláirimh a scriosadh, rud a áiritheoidh leibhéal méadaithe comhchuibhiúcháin sna cleachtais náisiúnta sa réimse seo. In Airteagal 51, leagtar amach forálacha ar leith d'fhoireann Bhiúrónna SIRENE le go bhféadfaidh siad foláirimh nach bhfuil gá leo a thuilleadh a scriosadh go réamhghníomhach mura bhfaightear aon fhreagra ó na húdaráis inniúla. Cearta d'ábhair sonraí chun rochtain a fháil ar shonraí, sonraí míchruinne a cheartú agus sonraí atá á stóráil go neamhdhleathach a scriosadh Níl aon athrú tagtha ar na rialacha mionsonraithe faoi chearta an ábhair sonraí ós rud é go náirithíonn na rialacha atá ann cheana ardleibhéal cosanta agus go bhfuil siad i gcomhréir le Rialachán (AE) 2016/679 agus le Treoir 2016/680. Sa bhreis air sin, déantar na himthosca ina bhféadfaidh na Ballstáit a chinneadh gan faisnéis a chur in iúl d'ábhair sonraí a leagan amach in Airteagal 63. Ní mór cinneadh den sórt sin a dhéanamh ar cheann de na cúiseanna a liostaítear san Airteagal sin agus ní mór beart comhréireach riachtanach a bheith ann, i gcomhréir leis an dlí náisiúnta. Sonraí maidir le doiciméid chaillte, ghoidte, neamhbhailíochtaithe agus mídhílsithe a chomhroinnt le Interpol Coinnítear Airteagal 55 de Threoir 2007/533/JHA ón gComhairle go hiomlán in Airteagal 63 ós rud é go ndéanfar aghaidh a thabhairt ar idir-inoibritheacht níos fearr idir roinn na ndoiciméad in SIS agus Bunachar Sonraí Interpol maidir le Doiciméid Ghoidte agus Chaillte tríd an Teachtaireacht ón nGrúpa Ardleibhéil Saineolaithe agus sa dara sraith de thograí SIS i Meitheamh 2017. Staidreamh Chun forléargas a choimeád i dtaobh conas atá leigheasanna ag feidhmiú go praiticiúil, leagtar foráil amach in Airteagal 66 maidir le córas caighdeánach staidrimh trína soláthrófar tuarascálacha bliantúla faoi líon na nithe seo a leanas: iarrataí ar rochtain ó ábhair sonraí; iarrataí ar cheartú sonraí míchruinne agus ar léirscriosadh sonraí atá á stóráil go neamhdhleathach; cásanna atá os comhair na gcúirteanna; cásanna inar rialaigh an chúirt i bhfabhar an iarratasóra; agus barúlacha maidir le cásanna a bhaineann le haitheantas frithpháirteach do chinntí críochnaitheacha a dhéanann cúirteanna nó údaráis de chuid Ballstát eile faoi fholáirimh arna gcruthú ag an Stát a eisíonn an foláireamh.

Faireachán agus staidreamh In Airteagal 71, leagtar amach na socruithe nach mór a bheith i bhfeidhm chun faireachán cuí ar SIS agus ar fheidhmiú SIS de réir a chuspóirí a áirithiú. Chuige sin, tá sé de chúram ar eu-LISA staidreamh laethúil, míosúil agus bliantúil a sholáthar maidir leis an gcaoi a bhfuil an córas á úsáid. Le hAirteagal 71(5), ceanglaítear ar eu-LISA tuarascálacha staidrimh a ullmhaíonn sé a sholáthar do na Ballstáit, don Choimisiún, do Europol, do Eurojust agus don Ghníomhaireacht Eorpach um an nGarda Teorann agus Cósta agus tugtar cead don Choimisiún tuarascálacha breise faoi cháilíocht staidrimh agus sonraí a bhaineann le cumarsáid SIS agus SIRENE a iarraidh. Le hAirteagal 71(6), déantar foráil maidir le lárstóras sonraí a chruthú agus a óstáil mar chuid d'obair eu-LISA i ndáil le faireachán a dhéanamh ar fheidhmiú SIS. Cuirfidh sin ar a gcumas d'fhoireann na mBallstát, an Choimisiúin, Europol, Eurojust agus na Gníomhaireachta Eorpaí um an nGarda Teorann agus Cósta rochtain a fháil ar na sonraí a liostaítear in Airteagal 71(3) chun an staidreamh atá ag teastáil a ullmhú. 2016/0409 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le Córas Faisnéise Schengen (SIS) a bhunú, a oibriú agus a úsáid i réimse an chomhair póilíneachta agus an chomhair bhreithiúnaigh in ábhair choiriúla, lena leasaítear Rialachán (AE) Uimh. 515/2014 agus lena naisghairtear Rialachán (AE) Uimh. 1986/2006, Cinneadh 2007/533/JHA ón gComhairle agus Cinneadh 2010/261/AE ón gCoimisiún TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe pointe (d) den dara fomhír d’Airteagal 82(1), Airteagal 85(1), Airteagal 87(2)(a) agus Airteagal 88(2)(a) de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1)Is uirlis riachtanach córas faisnéise Schengen (SIS) chun forálacha acquis Schengen, arna lánpháirtiú i gcreat an Aontais Eorpaigh, a chur i bhfeidhm. Tá SIS ar cheann de na mórbhearta cúiteacha a rannchuidíonn le hardleibhéal slándála a choimeád i limistéar saoirse, slándála agus ceartais an Aontais Eorpaigh trí thacú le comhar eagraíochtúil idir gardaí teorann, údaráis phóilíneachta, údaráis chustaim agus údaráis bhreithiúnacha agus forghníomhaithe dlí nach iad in ábhair choiriúla. (2)Cuireadh SIS ar bun de bhun fhorálacha Theideal IV de Choinbhinsiún an 19 Meitheamh 1990 chun Comhaontú Schengen an 14 Meitheamh 1985 idir rialtais Stáit Aontas Eacnamaíoch Benelux, Phoblacht Chónaidhme na Gearmáine agus Phoblacht na Fraince maidir le seiceálacha ag a gcomhtheorainneacha a dhíothú de réir a chéile (Coinbhinsiún Schengen) a chur chun feidhme. Cuireadh forbairt an dara glúin de SIS (SIS II) faoi chúram an Choimisiúin de bhun Rialachán (CE) Uimh. 2424/2001 ón gComhairle agus Chinneadh 2001/886/JHA ón gComhairle agus bunaíodh é le Rialachán (CE) Uimh. 1987/2006 agus, chomh maith leis sin, le Cinneadh 2007/533/JHA ón gComhairle. Ghlac SIS II ionad SIS a cruthaíodh de bhun Choinbhinsiún Schengen. (3)Trí bliana tar éis SIS II a thabhairt i bhfeidhm, rinne an Coimisiún meastóireacht ar an gcóras i gcomhréir le hAirteagal 24(5), le hAirteagal 43(5) agus le hAirteagal 50(5) de Rialachán (CE) Uimh. 1987/2006 agus le hAirteagal 59 agus le hAirteagal 65(5) de Chinneadh 2007/533/JHA. Glacadh an tuarascáil mheastóireachta agus an Doiciméad Inmheánach Oibre a ghabhann léi ar an 21 Nollaig 2016. Ba cheart na moltaí atá leagtha amach sna doiciméid sin a léiriú, de réir mar is iomchuí, sa Rialachán seo. (4)Is é an Rialachán seo an bunús reachtach is gá chun SIS a rialú i dtaca le hábhair a thagann faoi raon feidhme Chaibidil 4 agus Chaibidil 5 de Theideal V den Chonradh ar Fheidhmiú an Aontais Eorpaigh. Rialachán (AE) 2018/… ó Pharlaimint na hEorpa agus ón gComhairle maidir le Córas Faisnéise Schengen (SIS) a bhunú, a oibriú agus a úsáid i réimse na seiceálacha teorann, is é an bunús reachtach is gá é chun SIS a rialú i dtaca le hábhair a thagann faoi raon feidhme Chaibidil 2 de Theideal V den Chonradh ar Fheidhmiú an Aontais Eorpaigh. (5)Cé go bhfuil an bunús reachtach is gá chun SIS a rialú comhdhéanta d'ionstraimí ar leithligh ní dhéanann sin difear don phrionsabal gur córas amháin faisnéise é SIS ba cheart feidhmiú mar aon chóras amháin. Ba cheart, dá bhrí sin, go mbeadh forálacha áirithe de chuid na nionstraimí comhionann le chéile. (6)Is gá cuspóirí SIS, a ailtireacht theicniúil agus an maoiniú ina leith a shonrú, rialacha a leagan síos maidir lena oibriú agus lena úsáid ó cheann go ceann agus sainiú a dhéanamh ar fhreagrachtaí, na catagóirí sonraí atá le hiontráil sa chóras, cad chuige a bhfuil na sonraí sin á niontráil, na critéir a ghabhann lena niontráil, na húdaráis atá údaraithe chun rochtain a fháil ar na sonraí, an úsáid a bhainfear as aitheantóirí bithmhéadracha agus rialacha breise maidir le próiseáil sonraí.

(7)Cuimsíonn SIS lárchóras (SIS Láir) agus córais náisiúnta lena ngabhann cóip iomlán nó cóip pháirteach de bhunachar sonraí SIS. De bhrí gurb é SIS an ionstraim mhalartaithe faisnéise is tábhachtaí dá bhfuil san Eoraip, is gá a áirithiú go noibríonn sé gan cur isteach ar an leibhéal lárnach agus, chomh maith leis sin, ar an leibhéal náisiúnta. Dá bhrí sin, ba cheart do gach Ballstát cóip iomlán nó cóip pháirteach de bhunachar sonraí SIS a dhéanamh agus ba cheart dóibh córas cúltaca a chur ar bun. (8)Is gá lámhleabhar a choimeád ina leagtar amach na rialacha mionsonraithe a ghabhann le malartú faisnéise forlíontaí áirithe i dtaca leis an mbeart a éilítear de thoradh foláireamh. Ba cheart do na húdaráis náisiúnta i ngach Ballstát (Biúrónna SIRENE) malartú na faisnéise sin a áirithiú. (9)Chun malartú éifeachtúil faisnéise forlíontaí a choimeád ar bun i dtaca leis an mbeart atá sonraithe sna foláirimh agus nach mór a dhéanamh, is iomchuí feidhmiú Bhiúrónna SIRENE a neartú trí shonrú a dhéanamh ar na ceanglais i dtaca le hacmhainní atá ar fáil, i dtaca le hoiliúint úsáideoirí agus i dtaca leis an am freagartha i leith fiosrúcháin a fhaightear ó Bhiúrónna SIRENE eile. (10)Is í an Ghníomhaireacht Eorpach chun bainistiú oibríochtúil a dhéanamh ar chórais mhórscála TF sa limistéar saoirse, slándála agus ceartais (an Ghníomhaireacht) a fheidhmíonn bainistiú oibríochtúil na gcomhchodanna lárnacha de SIS. Chun a chur ar chumas na Gníomhaireachta na hacmhainní riachtanacha airgeadais agus daonna a chlúdaíonn gach gné de bhainistiú oibríochtúil SIS Láir a chur ar fáil, ba cheart a cuid cúraimí a leagan amach go mionsonraithe sa Rialachán seo, go háirithe maidir leis na gnéithe teicniúla de mhalartú faisnéise forlíontaí. (11)Gan dochar don fhreagracht atá ar na Ballstáit i ndáil le cruinneas na sonraí a iontráiltear in SIS, ba cheart don Ghníomhaireacht a bheith freagrach as cáilíocht sonraí a neartú trí uirlis lárnach faireacháin cáilíochta sonraí a thabhairt isteach agus as tuarascálacha a sholáthar do na Ballstáit ag eatraimh rialta. (12)Le gur féidir faireachán níos fearr a dhéanamh ar úsáid SIS chun anailís a dhéanamh ar threochtaí a bhaineann le cionta coiriúla, ba cheart an Ghníomhaireacht a bheith in ann acmhainneacht úrscothach a fhorbairt chun staidreamh a thuairisciú do na Ballstáit, don Choimisiún, do Europol agus don Ghníomhaireacht Eorpach um an nGarda Teorann agus Cósta gan sláine sonraí a chur i mbaol. Dá bhrí sin, ba cheart lárstóras staidrimh a bhunú. Níor cheart aon sonraí pearsanta a bheith in aon staidreamh a ullmhaítear. (13)Ba cheart catagóirí breise sonraí a bheith in SIS le go bhféadfaidh úsáideoirí deiridh cinntí eolasacha a dhéanamh ar bhonn foláirimh gan aon am a chailleadh. Dá bhrí sin, chun sainaithint daoine a éascú agus chun cásanna ina mbeadh céannachtaí éagsúla in úsáid a bhrath, ba cheart tagairt don doiciméad aitheantais phearsanta nó don uimhir aitheantais phearsanta agus cóip den doiciméad sin, má tá a leithéid ar fáil, a áireamh sna catagóirí a bhaineann le daoine. (14)Níor cheart aon sonraí a úsáidtear le haghaidh cuardaigh a stóráil in SIS seachas logaí a choimeád chun a fhíorú an bhfuil an cuardach dleathach, chun faireachán a dhéanamh ar dhleathacht próiseála sonraí, chun féinfhaireachán a dhéanamh nó chun feidhmiú iomchuí N.SIS a áirithiú agus, chomh maith leis sin, ar mhaithe le sláine agus slándáil sonraí. (15)Ba cheart do SIS próiseáil sonraí bithmhéadracha a cheadú chun cúnamh a thabhairt maidir le sainaithint iontaofa na ndaoine aonair lena mbaineann. Ar an dóigh chéanna, ba cheart do SIS próiseáil sonraí a cheadú a bhaineann le daoine aonair ar mí-úsáideadh a gcéannacht (chun aon cheataí a sheachaint a leanann a sainaithint mhícheart), ach sin faoi réir coimircí oiriúnacha a bheith ann; go háirithe, le toiliú ón duine aonair lena mbaineann agus teorainn dhian ar na críocha ar chucu is féidir sonraí den sórt sin a phróiseáil go dleathach. (16)Ba cheart do na Ballstáit an socrú teicniúil is gá a dhéanamh ionas go ndéanfaidh úsáideoirí deiridh, gach uair dá mbeidh siad i dteideal cuardach a dhéanamh i mbunachar sonraí náisiúnta póilíneachta nó inimirce, cuardach in SIS freisin go comhuaineach i gcomhréir le hAirteagal 4 de Threoir (AE) 2016/680 ó Pharlaimint na hEorpa agus ón gComhairle. Ba cheart go náiritheodh sé sin go bhfeidhmeoidh SIS mar an príomhbheart cúiteach sa limistéar gan aon rialuithe ag teorainneacha inmheánacha agus ba cheart, dá bharr, go ndéanfaí aghaidh a thabhairt, ar bhealach níos fearr, ar an ngné thrasteorann den choiriúlacht agus ar shoghluaisteacht coirpeach. (17)Maidir leis na coinníollacha a bhaineann le húsáid sonraí dachtalagrafacha agus úsáid íomhánna d'aghaidh chun críocha sainaithint a dhéanamh, ba cheart iad a leagan amach sa Rialachán seo. Ba cheart go mbeadh úsáid íomhánna d'aghaidh in SIS chun críocha sainaithint a dhéanamh ina cabhair maidir le comhsheasmhacht a áirithiú i nósanna imeachta rialaithe ag teorainneacha i gcás inar gá sainaithint agus fíorú céannachta a dhéanamh trí úsáid a bhaint as méarloirg agus as íomhánna d'aghaidh. Ba cheart cuardach le sonraí dachtalagrafacha a bheith éigeantach má tá aon amhras ann maidir le céannacht duine. Níor cheart úsáid a bhaint as íomhánna d'aghaidh chun críocha sainaithint a dhéanamh ach amháin i gcomhthéacs rialuithe rialta teorann i mbothanna féinfhreastail agus ag geataí leictreonacha. (18)Comhlánaíonn tabhairt isteach seirbhís uathoibrithe um shainaithint méarlorg laistigh de SIS sásra Prüm atá ann cheana maidir le rochtain ar líne fhrithpháirteach trasteorann ar bhunachair shonraí DNA ainmnithe náisiúnta agus ar chórais uathoibrithe um shainaithint méarlorg. Cumasaíonn sásra Prüm idirnascthacht na gcóras náisiúnta aitheanta méarlorg ar tríothu is féidir le Ballstát iarraidh a sheoladh chun a fháil amach an bhfuil céannacht déantóra coire, arb iad a mhéarloirg a aimsíodh, ar eolas ag aon Bhallstát eile. Trí shásra Prüm, déantar fíorú i dtaobh an bhfuil an té ar leis na méarloirg ar eolas in aon phointe ama amháin agus, dá bhrí sin, má thagann déantóir na coire chun bheith ar eolas ag aon cheann de na Ballstáit ina dhiaidh sin ní gá go ngabhfar é. Ceadaíonn cuardach méarlorg SIS cuardach gníomhach i leith dhéantóir na coire. Dá bhrí sin, ba cheart go mbeadh sé indéanta méarloirg déantóra coire atá ar eolas a uaslódáil chuig SIS, ar choinníoll gur féidir an té ar leis na méarloirg a shainaithint go hardleibhéal dóchúlachta mar dhéantóir coire tromchúisí nó gnímh sceimhlitheoireachta. Tá sé seo fíor go háirithe má aimsítear méarloirg ar arm nó ar aon ábhar a úsáideadh i gcomhair an chiona. Má aimsítear méarloirg ar láthair na coire, níor cheart a bhaint as sin go bhfuil ardleibhéal dóchúlachta ann gur le déantóir na coire na méarloirg sin. Ba cheart réamhchoinníoll eile a bheith ann maidir le cruthú foláirimh den sórt sin, is é sin le rá, nach féidir céannacht dhéantóir na coire a shuí trí aon bhunachair shonraí eile de chineál náisiúnta, Eorpach nó idirnáisiúnta. Má leanann meaitseáil ionchasach as an gcuardach méarlorg sin, ba cheart don Bhallstát seiceálacha eile a dhéanamh lena méarloirg féin, agus páirt ag saineolaithe méarlorg sna seiceálacha sin, b'fhéidir, chun a fháil amach an é an té ar leis na méarloirg atá stóráilte in SIS agus ba cheart dóibh céannacht an duine a shuí. Ba cheart go mbeadh na nósanna imeachta faoi réir an dlí náisiúnta. D'fhéadfadh sé go rannchuideodh sainaithint mar úinéir méarlorg "duine anaithnid a bhfuiltear sa tóir air" in SIS go mór le himscrúdú agus d'fhéadfadh sé go leanfadh gabháil as, ar choinníoll go gcomhlíontar na coinníollacha a bhaineann le gabháil a dhéanamh. (19)Ba cheart cead a thabhairt méarloirg a aimsítear ar láthair coire a sheiceáil i gcomparáid leis na méarloirg atá stóráilte in SIS i gcás inar féidir a shuí, go hardleibhéal dóchúlachta, gur le déantóir na coire tromchúisí nó an chiona sceimhlitheoireachta iad. Is éard ba cheart a bheith i gcoir thromchúiseach na cionta a liostaítear i gCinneadh Réime 2002/584/JHA ón gComhairle agus is éard ba cheart a bheith i 'cion sceimhlitheoireachta' na cionta faoin dlí náisiúnta dá dtagraítear i gCinneadh Réime 2002/475/JHA ón gComhairle. (20)Ba cheart é a bheith indéanta próifíl DNA a chur isteach i gcásanna nach bhfuil sonraí dachtalagrafacha ar fáil ina leith, agus ba cheart rochtain a bheith uirthi ag úsáideoirí údaraithe agus acu sin amháin. Ba cheart do phróifílí DNA sainaithint daoine ar iarraidh atá i ngá a gcosanta agus, go háirithe, sainaithint leanaí ar iarraidh a éascú, lena náirítear trí chead a thabhairt próifílí DNA tuismitheoirí nó siblíní a úsáid chun sainaithint a chumasú. Níor cheart tagairt do thionscnamh ciníoch a bheith i sonraí DNA. (21)Ba cheart foláirimh a bheith in SIS maidir le daoine a bhfuiltear sa tóir orthu lena ngabháil chun críoch tabhairt suas agus a bhfuiltear sa tóir orthu lena ngabháil chun críoch eiseachadta. Sa bhreis ar fholáirimh, is iomchuí foráil a dhéanamh maidir le malartú faisnéise forlíontaí a bhfuil gá léi ar mhaithe le nósanna imeachta um thabhairt suas agus nósanna imeachta eiseachadta. Go háirithe, ba cheart na sonraí dá dtagraítear in Airteagal 8 de Chinneadh Réime 2002/584/JHA ón gComhairle an 13 Meitheamh 2002 maidir leis an mBarántas Gabhála Eorpach agus na nósanna imeachta um thabhairt suas idir Ballstáit a phróiseáil in SIS. De bharr cúiseanna oibríochtúla, is iomchuí go ndéanfaidh an Ballstát eisiúna a chur faoi deara nach bhfuil foláireamh maidir le gabháil ar fáil go sealadach tar éis údarú a fháil ó na húdaráis bhreithiúnacha nuair atá dianchuardach gníomhach á dhéanamh i leith duine is ábhar do Bharántas Gabhála Eorpach agus nuair a d'fhéadfadh úsáideoirí deiridh nach bhfuil bainteach leis an oibríocht chuardaigh nithiúil toradh rathúil an chuardaigh sin a chur i mbaol. Níor cheart gur faide ná 48 nuaire an chloig an tréimhse ar lena linn nach bhfuil foláirimh den sórt sin ar fáil go sealadach. (22)Ba cheart é a bheith indéanta aistriúchán ar na sonraí breise a iontráiltear chun críche tabhartha suas faoin mBarántas Gabhála Eorpach agus chun críche eiseachadta a chur isteach in SIS. (23)Ba cheart foláirimh maidir le daoine ar iarraidh a bheith in SIS chun a áirithiú go gcosnaítear iad agus chun bagairtí ar shlándáil phoiblí a chosc. Ba cheart eisiúint foláirimh in SIS i leith leanaí atá i mbaol a bhfuadaithe (i.e. chun díobháil sa todhchaí nár tharla fós a chosc, mar shampla i gcás leanaí atá i mbaol a bhfuadaithe ag tuismitheoir) a bheith teoranta agus, dá bhrí sin, is iomchuí foráil a dhéanamh maidir le coimircí dochta iomchuí. I gcás leanaí, ba cheart do na foláirimh sin agus do na nósanna imeachta comhfhreagracha fónamh do leas an linbh ag féachaint d'Airteagal 24 de Chairt um Chearta Bunúsacha an Aontais Eorpaigh agus do Choinbhinsiún na Náisiún Aontaithe um Chearta an Linbh an 20 Samhain 1989. (24)Ba cheart gníomhaíocht nua a áireamh le haghaidh cásanna sceimhlitheoireachta agus coireachta tromchúisí amhrasta, gníomhaíocht a cheadaíonn duine a bhfuil drochamhras ann ina leith go ndearna sé coir thromchúiseach nó i gcás ina bhfuil cúis ann lena chreidiúint go ndéanfaidh sé coir thromchúiseach, a cheadaíonn an duine sin a stopadh agus a cheistiú chun an fhaisnéis is mionsonraithe agus is féidir a sholáthar don Bhallstát eisiúna. Níor cheart cuardach colainne ná gabháil an duine lena mbaineann a bheith i gceist leis an ngníomhaíocht nua sin. Ba cheart dóthain faisnéise, áfach, a fháil dá toradh le go bhféadfar cinneadh a dhéanamh maidir le gníomhaíochtaí eile. Is éard ba cheart a bheith i gcoir thromchúiseach na cionta a liostaítear i gCinneadh Réime 2002/584/JHA ón gComhairle. (25)Ba cheart catagóirí nua ábhar ardluacha a bheith in SIS, amhail trealamh leictreonach agus teicniúil, ar ábhair iad is féidir a shainaithint agus a chuardach trí úsáid a bhaint as uimhir uathúil. (26)Ba cheart é a bheith indéanta ag Ballstát táscaire, ar a dtugtar bratach, a chur le foláireamh á chur in iúl nach ndéanfar an ghníomhaíocht, atá le cur i gcrích ar bhonn an fholáirimh, ar a chríoch. Nuair a eisítear foláirimh maidir le gabháil chun críoch tabhairt suas, níor cheart aon ní sa Chinneadh seo a fhorléiriú ar shlí a dhéanfadh maolú ar chur i bhfeidhm na bhforálacha i gCinneadh Réime 2002/584/JHA ná a dhéanfadh an cur i bhfeidhm sin a chosc. Níor cheart an cinneadh chun bratach a chur le foláireamh a bhunú ar aon ní seachas na forais maidir le diúltú atá sa Chinneadh Réime sin.

(27)I gcás ina gcuirtear bratach le foláireamh agus ina dtagann eolas chun solais faoin áit ina bhfuil an duine a bhfuiltear sa tóir air le haghaidh tabhairt suas, ba cheart an áit sin a chur in iúl i gcónaí don údarás breithiúnach eisiúna agus féadfaidh an túdarás sin a chinneadh Barántas Gabhála Eorpach a tharchur chuig an údarás breithiúnach inniúil i gcomhréir le forálacha Chinneadh Réime 2002/584/JHA. (28)Ba cheart é a bheith indéanta ag na Ballstáit naisc a bhunú idir foláirimh in SIS. Níor cheart aon tionchar a bheith ag bunú nasc ag Ballstát idir dhá fholáireamh nó níos mó ar an ngníomhaíocht atá le cur i gcrích, ar thréimhse choinneála na bhfoláireamh ná ar na cearta chun rochtain a fháil ar na foláirimh. (29)Níor cheart foláirimh a choinneáil in SIS ar feadh tréimhse is faide ná an tam atá ag teastáil chun na críocha ar chucu a eisíodh iad a chomhall. Chun laghdú a dhéanamh ar an ualach riaracháin ar na húdaráis éagsúla atá bainteach le próiseáil sonraí faoi dhaoine aonair chun críoch éagsúil, is iomchuí an tréimhse choinneála i leith foláirimh faoi dhaoine a ailíniú leis na tréimhsí coinneála atá beartaithe chun críoch fillte agus fanacht neamhdhlíthiúil. Ar a bharr sin, is minic a fhadaíonn na Ballstáit dáta éaga foláireamh maidir le daoine más rud é nach rabhthas in ann an ghníomhaíocht a raibh gá léi a chur i gcrích laistigh den tréimhse ama bhunaidh. Dá bhrí sin, ba cheart tréimhse uasta cúig bliana a bheith sa tréimhse choinneála le haghaidh foláireamh maidir le daoine. Mar phrionsabal ginearálta, ba cheart foláirimh maidir le daoine a scriosadh go huathoibríoch as SIS tar éis tréimhse cúig bliana, ach amháin i gcás foláirimh arna neisiúint chun críocha seiceálacha discréideacha, sonracha agus fiosrúcháin. Ba cheart na foláirimh sin a scriosadh tar éis bliana. Ba cheart foláirimh maidir le hábhair, arna niontráil le haghaidh seiceálacha discréideacha, seiceálacha fiosrúcháin nó seiceálacha sonracha, a scriosadh go huathoibríoch as SIS tar éis tréimhse bliana ós rud é go mbíonn baint acu le daoine i gcónaí. Ba cheart foláirimh maidir le hábhair, ar foláirimh iad maidir le hurghabháil nó úsáid mar fhianaise in imeachtaí coiriúla, a scriosadh go huathoibríoch as SIS tar éis tréimhse cúig bliana ós rud é go mbíonn an dóchúlacht go naimseofar iad tar éis tréimhse den sórt sin an-íseal agus go mbíonn laghdú mór tagtha ar a luach eacnamaíoch. Ba cheart foláireamh arna neisiúint maidir le doiciméid eisithe agus doiciméid bhána a choimeád ar feadh 10 mbliana ós rud é gurb é atá sa tréimhse bhailíochta tráth a neisiúna tréimhse 10 mbliana. I dtaca le cinntí chun foláirimh maidir le daoine a choimeád, ba cheart iad a bhunú ar mheasúnú cuimsitheach ar leithligh. Ba cheart do na Ballstáit athbhreithniú a dhéanamh ar fholáirimh maidir le daoine laistigh den tréimhse atá sainithe agus staidreamh a choimeád faoin líon foláireamh maidir le daoine a bhfuil fadú déanta ar an tréimhse choinneála ina leith. (30)Ba cheart iontráil agus fadú dáta éaga foláirimh SIS a bheith faoi réir an cheanglais is gá maidir le comhréireacht ar dá réir a dhéantar scrúdú i dtaobh an bhfuil cás nithiúil leordhóthanach, ábhartha agus tábhachtach go leor chun foláireamh maidir leis a chur isteach in SIS. Tá cionta de bhun Airteagail 1, 2, 3 agus 4 de Chinneadh Réime 2002/475/JHA ón gComhairle maidir leis an sceimhlitheoireacht a chomhrac ina mbagairt an-tromchúiseach ar shlándáil phoiblí agus ar shláine saoil daoine aonair agus ar an tsochaí, agus tá sé an-deacair cionta den sórt sin a chosc, a bhrath agus a imscrúdú i limistéar nach bhfuil rialuithe ann ag a theorainneacha inmheánacha, áit ar féidir le ciontóirí ionchasacha gluaiseacht go saor. I gcás ina mbítear sa tóir ar dhuine nó ar ábhar i ndáil leis na cionta sin, is gá i gcónaí foláireamh comhfhreagrach a chruthú in SIS maidir le daoine a bhfuiltear sa tóir orthu le haghaidh nós imeachta coiriúil breithiúnach, maidir le daoine nó ábhair atá faoi réir seiceáil dhiscréideach, fiosrúcháin agus shonrach agus, chomh maith leis sin, maidir le hábhair atá le hurghabháil, ós rud é nach mbeadh aon mhodh eile chomh héifeachtach céanna chun na críche sin. (31)Is gá soiléire a sholáthar maidir le scriosadh foláireamh. Níor cheart foláireamh a choimeád ach amháin ar feadh an ama is gá chun an chríoch ar chuici a iontráladh é a bhaint amach. Agus cleachtais éagsúla na mBallstát maidir le sainiú an phointe ama a dhéantar cuspóir foláirimh a chomhall á gcur san áireamh, is iomchuí critéir mhionsonraithe a leagan amach maidir le gach catagóir foláirimh le go bhféadfar cinneadh a dhéanamh i dtaobh cathain ba cheart é a scriosadh as SIS. (32)Tá tábhacht phríomhúil ag baint le sláine shonraí SIS. Dá bhrí sin, ba cheart coimircí iomchuí a sholáthar i ndáil le sonraí SIS a phróiseáil ar an leibhéal lárnach, chomh maith leis an leibhéal náisiúnta, chun slándáil sonraí ó cheann go ceann a áirithiú. Ba cheart na húdaráis atá bainteach le próiseáil sonraí a bheith faoi cheangal ag ceanglais slándála an Rialacháin seo agus a bheith faoi réir nós imeachta aonfhoirmeach maidir le tuairisciú teagmhas. (33)Maidir le sonraí a phróiseáiltear in SIS le linn an Rialachán seo a chur i bhfeidhm, níor cheart iad a aistriú chuig tríú tíortha ná chuig eagraíochtaí idirnáisiúnta ná a chur ar fáil dóibh. Is iomchuí, áfach, an comhar idir an tAontas Eorpach agus Interpol a neartú trí mhalartú éifeachtúil sonraí faoi phasanna a chur chun cinn. I gcás ina ndéantar sonraí pearsanta a aistriú ó SIS chuig Interpol, ba cheart na sonraí sin a bheith faoi réir leibhéal leordhóthanach cosanta, arna ráthú le comhaontú ina soláthraítear coimircí agus coinníollacha dochta. (34)Is iomchuí rochtain ar SIS a dheonú d'údaráis a bhfuil freagracht orthu i ndáil le clárú feithiclí, bád agus aerárthaí chun ligean dóibh fíorú a dhéanamh i dtaobh an bhfuil an chóir iompair á cuardach cheana i mBallstát lena hurghabháil nó lena seiceáil. Ba cheart rochtain dhíreach a sholáthar d'údaráis ar seirbhísí rialtasacha iad. Ba cheart an rochtain sin a bheith teoranta d'fholáirimh a bhaineann leis na córacha iompair faoi seach agus lena ndoiciméad clárúcháin nó lena nuimhirphláta. Dá réir sin, ba cheart forálacha Rialachán (CE) 1986/2006 ó Pharlaimint na hEorpa agus ón gComhairle a áireamh sa Rialachán seo agus ba cheart an Rialachán sin a aisghairm. (35)Maidir le próiseáil sonraí ag údaráis náisiúnta inniúla chun críocha coireacht thromchúiseach nó cionta sceimhlitheoireachta a chosc, a imscrúdú nó a bhrath, nó chun críocha cionta coiriúla a ionchúiseamh agus pionóis choiriúla a fhorghníomhú, lena náirítear coimirciú a dhéanamh in aghaidh bagairtí ar an tslándáil phoiblí, nó bagairtí den sórt sin a chosc, ba cheart feidhm a bheith ag forálacha náisiúnta lena dtrasuitear Treoir (AE) 2016/680. Ba cheart forálacha Rialachán (AE) 2016/679 ó Pharlaimint na hEorpa agus ón gComhairle agus Threoir (AE) 2016/680 a shonrú a thuilleadh sa Rialachán seo i gcás inar gá sin. (36)Ba cheart feidhm a bheith ag Rialachán (AE) 2016/679 maidir le próiseáil sonraí pearsanta faoin Rialachán seo ag údaráis náisiúnta nuair nach bhfuil feidhm ag Treoir (AE) 2016/680 maidir léi. Ba cheart feidhm a bheith ag Rialachán (CE) Uimh. 45/2001 ó Pharlaimint na hEorpa agus ón gComhairle maidir le próiseáil sonraí pearsanta ag institiúidí agus comhlachtaí an Aontais le linn dóibh a bhfreagrachtaí faoin Rialachán seo a chomhall. (37)Ba cheart forálacha Threoir (AE) 2016/680, Rialachán (AE) 2016/679 agus Rialachán (CE) Uimh. 45/2001 a shonrú a thuilleadh sa Rialachán seo i gcás inar gá sin. Maidir le próiseáil sonraí pearsanta ag Europol, tá feidhm ag Rialachán (AE) 2016/794 maidir le Gníomhaireacht an Aontais Eorpaigh i ndáil le comhar i bhForfheidhmiú an Dlí (Rialachán Europol). (38)Maidir le forálacha Chinneadh 2002/187/JHA an 28 Feabhra 2002 lenar bunaíodh Eurojust d’fhonn an comhrac in aghaidh na coireachta tromchúisí a athneartú, ar forálacha iad a bhaineann le cosaint sonraí, tá feidhm acu maidir le próiseáil shonraí SIS ag Eurojust, lena náirítear cumhachtaí an Chomhchomhlachta Maoirseachta, arna chur ar bun faoin gCinneadh sin, chun faireachán a dhéanamh ar ghníomhaíochtaí Eurojust agus ar an dliteanas i leith aon phróiseála neamhdhleathaí ar shonraí pearsanta ag Eurojust. I gcásanna ina nochtar le cuardaigh arna ndéanamh ag Eurojust in SIS go bhfuil foláireamh ann arna eisiúint ag Ballstát, ní féidir le Eurojust an ghníomhaíocht a éilítear a chur i gcrích. Dá bhrí sin, ba cheart dó an méid sin a chur in iúl don Bhallstát lena mbaineann, rud a ligfidh don Bhallstát sin beart leantach a dhéanamh maidir leis an gcás. (39)A mhéid a bhaineann le rúndacht, ba cheart go mbeadh feidhm ag na forálacha ábhartha de Rialacháin Foirne oifigigh an Aontais Eorpaigh agus Coinníollacha Fostaíochta sheirbhísigh eile an Aontais Eorpaigh maidir le hoifigigh nó le seirbhísigh eile atá fostaithe, agus atá ag obair, i ndáil le SIS. (40)Ba cheart do na Ballstáit agus don Ghníomhaireacht pleananna slándála a choimeád chun cur chun feidhme oibleagáidí slándála a éascú agus ba cheart dóibh comhoibriú le chéile chun aghaidh a thabhairt, i gcomhpháirt le chéile, ar shaincheisteanna slándála. (41)Ba cheart do na húdaráis mhaoirseachta náisiúnta neamhspleácha faireachán a dhéanamh ar dhlíthiúlacht na próiseála sonraí pearsanta a dhéanann na Ballstáit i ndáil leis an Rialachán seo. Ba cheart na cearta atá ag ábhair sonraí maidir le rochtain ar na sonraí pearsanta dá gcuid atá á stóráil in SIS, agus maidir leis na sonraí sin a cheartú agus a léirscriosadh, agus maidir le leigheasanna iardain os comhair cúirteanna náisiúnta agus, chomh maith leis sin, maidir le haitheantas frithpháirteach do bhreithiúnais, a leagan amach. Dá bhrí sin, is iomchuí staidreamh bliantúil a éileamh ar na Ballstáit. (42)Ba cheart do na húdaráis mhaoirseachta a áirithiú go ndéantar iniúchadh ar na hoibríochtaí próiseála sonraí ina N.SIS i gcomhréir le caighdeáin idirnáisiúnta iniúchóireachta uair amháin ar a laghad gach ceithre bliana. Ba cheart do na húdaráis mhaoirseachta féin an tiniúchadh a chur i gcrích nó ba cheart do na húdaráis mhaoirseachta náisiúnta an tiniúchadh a ordú go díreach ó iniúchóir neamhspleách cosanta sonraí. Ba cheart an t-iniúchóir neamhspleách a bheith faoi rialú ag an údarás maoirseachta náisiúnta nó ag na húdaráis mhaoirseachta náisiúnta i gcónaí, agus ba cheart freagracht a bheith ar an údarás nó ar na húdaráis sin ina leith i gcónaí freisin, agus, dá bhrí sin, ba cheart don údarás nó do na húdaráis sin an t-iniúchadh a ordú agus cuspóir, raon feidhme agus modheolaíocht atá sainithe go soiléir a sholáthar i leith an iniúchta, chomh maith le treoir agus maoirseacht a chur ar fáil maidir leis an iniúchadh agus maidir lena thorthaí deiridh. (43)Le Rialachán (AE) 2016/794 (Rialachán Europol), foráiltear go dtacóidh Europol le gníomhaíochtaí a chuireann údaráis inniúla na mBallstát i gcrích agus le comhar uathu i ndáil le sceimhlitheoireacht agus coireacht thromchúiseach a chomhrac, agus go neartóidh sé na gníomhaíochtaí sin, agus go soláthróidh sé anailís agus measúnuithe faoi bhagairtí. Ba cheart gurbh é a leanfadh as leathnú an chirt atá ag Europol rochtain a fháil ar fholáirimh SIS maidir le daoine ar iarraidh ná tuilleadh feabhais a chur ar chumas Europol táirgí cuimsitheacha, de chineál oibríochtúil agus anailíseach, a bhaineann le gáinneáil ar dhaoine agus le teacht i dtír gnéasach ar leanaí, lena náirítear ar líne, a sholáthar d'údaráis náisiúnta forghníomhaithe dlí. Rannchuideodh sé sin le cosc a chur leis na cionta sin ar dhóigh níos fearr, le cosaint íospartach ionchasach agus le himscrúdú maidir le déantóirí na gcionta sin. Ina theannta sin, thairbheodh Ionad Cibearchoireachta na hEorpa, ar cuid de Europol é, den rochtain nua do Europol ar fholáirimh SIS maidir le daoin